qundao/data-zh-poetry huggingface dataset:
山中之乐三章送徐明叟胡直内苏德翁归严濑并寄夏自然
作者：方回
朝代：元

山中之乐兮乐可忘饥，饮有菊水兮茹有芝。辟谷孔易兮何涝何旱，漱咽沆瀣兮曷其耘菑。野粟稔兮酿酒，醉而歌兮樵者和之。分半桃食未既兮，烂彼斧柯于局棋。悯鬨市之遏籴兮，形或鹄而肠龟。谁独有此山中兮，我将焉追。送子于归兮，聊声我诗。山中之乐兮乐可忘忧，草木春青兮黄为秋。云出云还兮人世晴雨，寒拾槲叶兮以襦以裘。顾独影兮无愧意，行小倦兮荫樾以休。天四壁以为家兮，户无可闭其奚偷。何两角之有国兮，战尘红而血流。谁独有此山中兮，我将焉求。送子于行兮，聊赓我讴。山中之乐兮乐可忘老，匪盐匪酪兮养梨枣。曾高云仍兮动阅数世，手树成栋兮鬓犹未槁。一屈肘兮代谢，一寤寐兮谏夷歌皓。耿客星犹在天兮，鄗坛洛庙馀烟草。将相岂不鼎贵兮，曾腰领其未保。子独有此山中兮，作室已考。去不我顾兮，我将焉讨。
山中之乐三章送徐明叟胡直内苏德翁归严濑并寄夏自然·其一
作者：方回
朝代：元
体裁：古风

山中之乐兮乐可忘饥，饮有菊水兮茹有芝。辟谷孔易兮何涝何旱，漱咽沆瀣兮曷其耘菑。野粟稔兮酿酒，醉而歌兮樵者和之。分半桃食未既兮，烂彼斧柯于局棋。悯鬨市之遏籴兮，形或鹄而肠龟。谁独有此山中兮，我将焉追。送子于归兮，聊声我诗。
山中之乐三章送徐明叟胡直内苏德翁归严濑并寄夏自然·其三
作者：方回
朝代：元
体裁：古风

山中之乐兮乐可忘老，匪盐匪酪兮养梨枣。曾高云仍兮动阅数世，手树成栋兮鬓犹未槁。一屈肘兮代谢，一寤寐兮谏夷歌皓。耿客星犹在天兮，鄗坛洛庙馀烟草。将相岂不鼎贵兮，曾腰领其未保。子独有此山中兮，作室已考。去不我顾兮，我将焉讨。
山中之乐三章送徐明叟胡直内苏德翁归严濑并寄夏自然·其二
作者：方回
朝代：元
体裁：古风

山中之乐兮乐可忘忧，草木春青兮黄为秋。云出云还兮人世晴雨，寒拾槲叶兮以襦以裘。顾独影兮无愧意，行小倦兮荫樾以休。天四壁以为家兮，户无可闭其奚偷。何两角之有国兮，战尘红而血流。谁独有此山中兮，我将焉求。送子于行兮，聊赓我讴。
山茶花
作者：方回
朝代：元
体裁：七言绝句

石楠岩桂万年枝，方驾分花占四时。犀甲鹤头傲霜雪，入春犹见岁寒姿。
山鹭鸶
作者：方回
朝代：元
体裁：古风

行行万山顶，无复大陂池。小涧清且驶，时见白鹭鸶。有鱼必不大，何况亦无之。联拳一孤影，尽日沙边窥。七泽足鲜食，曷不往彼为。公子以臆对，羽族幸产兹。腹肠能几何，少许可无饥。井鲋尚不顾，王鲔安所思。鸬鹚善攫捕，扼吭富渔师。虽贪亦不饱，孰若廉自持。
岁尽即事三首
作者：方回
朝代：元

閒门空宇日萧萧，天地无情鬓转凋。政使面颜成菜色，未应官职爱冰条。藏山竹简光阴短，寄陇梅枝信息遥。不寐夜窗听风雪，枯肠殊欠一樽浇。七里滩西更上滩，十年生事一渔竿。故人共骇霜毛短，俗子犹嫌铁面寒。雪屋五更天地独，梅诗一句古今难。虚名浪得真何用，空使先生刻肺肝。干戈汹涌一年间，酒债何时可尽还。盗起屡煽邻县火，军兴全赭近城山。天阴体倦金疮痛，岁俭家寒藿食艰。最苦梅开厌求索，柴扉草舍不容关。
岁尽即事三首·其一
作者：方回
朝代：元
体裁：七言律诗

閒门空宇日萧萧，天地无情鬓转凋。政使面颜成菜色，未应官职爱冰条。藏山竹简光阴短，寄陇梅枝信息遥。不寐夜窗听风雪，枯肠殊欠一樽浇。
岁尽即事三首·其三
作者：方回
朝代：元
体裁：七言律诗

干戈汹涌一年间，酒债何时可尽还。盗起屡煽邻县火，军兴全赭近城山。天阴体倦金疮痛，岁俭家寒藿食艰。最苦梅开厌求索，柴扉草舍不容关。
岁尽即事三首·其二
作者：方回
朝代：元
体裁：七言律诗

七里滩西更上滩，十年生事一渔竿。故人共骇霜毛短，俗子犹嫌铁面寒。雪屋五更天地独，梅诗一句古今难。虚名浪得真何用，空使先生刻肺肝。
岁除
作者：方回
朝代：元
体裁：七言律诗

亲情邻里喜归来，依旧柴门僻处开。纵是桃符无可笔，未妨菜饼亦堪杯。著宽毛褐观残雪，洗古铜壶浸老梅。贺客明朝有诗客，踏青同与眺春台。
岁除夜过白土市不宿夜几失道田家地卧四十韵
作者：方回
朝代：元
体裁：古风

腊月廿九日，丁亥之岁除。朝发句容县，寒空晴色初。初晴信可喜，泥深犹尺馀。午憩白土市，暮指丹阳湖。未至四十里，落彩沉金乌。泥昼尚可涉，泥夜何可踰。况乃冈坂间，十步千盘纡。积雪五十日，冻块始半苏。雪中间以雨，野溜成沟渠。埂塍或断缺，下有不测淤。江南旧行役，两夫肩竹舆。与其一跌三，不若拾而徒。芒鞋既已著，岂复惜衣裾。黑者为水潦，白者为路途。暗中相摸索，前行后号呼。右手拄我杖，左手一仆扶。远村坎坎鼓，守岁以自娱。荆棘莽苍中，焉从造其庐。前导忽还迓，道远店亦无。求宿一农家，地卧用草铺。于此得偃息，岂敢过有图。暖汤濯倦足，浊酒斟浮蛆。意色默相贺，天其念无辜。幸无坑阱堕，险不狼虎屠。灯下见异物，非马非骡驴。藏牛于屋内，云以避穿窬。终夕噍草声，去枕才咫且。从者各僵仆，不异犬与猪。平生几今夕，亦尝分郡符。军府炽庭燎，丽谯侈门符。宾客候兵卫，儿童奉屠苏。焉知穷且老，狼狈逃村墟。疮痏腰膂破，痒痛皮肤枯。大风鼓天地，啸鬼号鼪狐。使其伏榛莽，岂不戕厥躯。遥遥乌聊山，有竹有琴书。我故念我家，儿女亦念予。目睫竟不交，炯然如鳏鱼。晓行付一笑，终夕空嗟吁。作诗纪此事，异时示吾雏。
岁除日陈正之刘彦质来奕
作者：方回
朝代：元
体裁：七言律诗

明朝六十遂平头，岂料耆年尚百忧。远忆儿孙兼婢仆，欠赍裹饵与衣裘。倩人赊酒聊堪醉，看客枰棋卒未休。旅□乡心记今夕，北风吹雪满寒楼。
岁除次韵全君玉有怀二首
作者：方回
朝代：元

心事天涯客海涯，自筹何止一毫差。枕诗夜夜攲檐溜，浊酒朝朝漉井花。元日惯曾经百窘，幼男勉为讲三加。扬扬喝道楼前过，肥马轻裘几子华。全老忽贻寒夜句，岁阑吾党久离群。一场噩梦三千字，百载颓龄七八分。孰与挽前轩此士，端能殿后栋斯文。乡傩礼失求诸野，小鬼应犹畏灶君。
岁除次韵全君玉有怀二首·其一
作者：方回
朝代：元
体裁：七言律诗

心事天涯客海涯，自筹何止一毫差。枕诗夜夜攲檐溜，浊酒朝朝漉井花。元日惯曾经百窘，幼男勉为讲三加。扬扬喝道楼前过，肥马轻裘几子华。
岁除次韵全君玉有怀二首·其二
作者：方回
朝代：元
体裁：七言律诗

全老忽贻寒夜句，岁阑吾党久离群。一场噩梦三千字，百载颓龄七八分。孰与挽前轩此士，端能殿后栋斯文。乡傩礼失求诸野，小鬼应犹畏灶君。
州学遇刘元煇胡子游二首
作者：方回
朝代：元

五十年前幼学儿，读书窗下此从师。前脩何限惊埋没，往事无踪隔乱离。蝉挟晚风穿故阁，蜗凭宿雨蛀残碑。谁怜昔日垂髫友，白首相逢共赋诗。小儿今忽六旬翁，尚忆无人鬼啸风。三岁棘闱悬造化，两时饭鼓老英雄。致身卿相谈何易，责备春秋论亦公。磨灭山林心不愧，岂无穷者胜于通。
州学遇刘元煇胡子游二首·其一
作者：方回
朝代：元
体裁：七言律诗

五十年前幼学儿，读书窗下此从师。前脩何限惊埋没，往事无踪隔乱离。蝉挟晚风穿故阁，蜗凭宿雨蛀残碑。谁怜昔日垂髫友，白首相逢共赋诗。
州学遇刘元辉胡子游二首·其二
作者：方回
朝代：元
体裁：七言律诗

小儿今忽六旬翁，尚忆无人鬼啸风。三岁棘闱悬造化，两时饭鼓老英雄。致身卿相谈何易，责备春秋论亦公。磨灭山林心不愧，岂无穷者胜于通。
左顾保叔塔右顾雷峰塔并南北高峰塔为四
作者：方回
朝代：元
体裁：七言绝句

四山角立四浮屠，绝似双林竞宝珠。万古一丸拿不去，夜深朗月浸澄湖。
己亥十一月二十一日长至前一旬书
作者：方回
朝代：元
体裁：古风

北极地上三十六度出，南极地下三十六度入。四海之内居中国，不见南极见北极。东生西没一轮日，西没昏黑东生白。春分秋分昼夜中，天上地下度数同。地上天少日晷短，子月日南而北返。地上天多日晷长，午月日北而南行。四时成岁岁如此，日南日北而已矣。一百八十度有奇，不过一往一来耳。或谓四游升降殆不然，所以景祐新书删其篇。
市行
作者：方回
朝代：元
体裁：五言律诗

徒步无车马，颓然一秃翁。早班朝士底，还杂市人中。所向都非旧，焉能独不穷。否臧元自在，芳秽未俱空。
平心胡秘监诞日
作者：方回
朝代：元
体裁：七言律诗

五朝遗老四专城，年号凡经十四更。八帙即今踰少壮，七人从昔冠耆英。冻窗映雪能坚坐，泥屐看山只步行。清健如公天下少，平心心事十分平。
平章吕公挽词二首
作者：方回
朝代：元

难兄捐阃寄，无复救襄人。半纪婴孤垒，中朝扼柄臣。秦非里奚智，徐为偃王仁。万事由天命，乾坤历数新。燕颔逢荆鄂，于今四十秋。始闻降鬼国，遄见拔泸州。庙议颛私意，边围堕诡谋。弃襄不令守，铁锁靠江流。
平章吕公挽词二首·其一
作者：方回
朝代：元
体裁：五言律诗

难兄捐阃寄，无复救襄人。半纪婴孤垒，中朝扼柄臣。秦非里奚智，徐为偃王仁。万事由天命，乾坤历数新。
平章吕公挽词二首·其二
作者：方回
朝代：元
体裁：五言律诗

燕颔逢荆鄂，于今四十秋。始闻降鬼国，遄见拔泸州。庙议颛私意，边围堕诡谋。弃襄不令守，铁锁靠江流。
庆陆仁重举男四首
作者：方回
朝代：元

治郡年才半买臣，青春天上送麒麟。鼎来好事由阴德，曾活澄江十万人。相门佳气夜葱葱，早已凭熊更梦熊。二十此郎作文赋，乃翁仍是黑头公。升平重见上元天，箫鼓声中璧月圆。惟有高门更多喜，金盘分送洗儿钱。积善悬知庆有馀，芝兰衮衮秀阶除。紫阳一滴泉源远，早聘名儒授四书。
庆陆仁重举男四首·其一
作者：方回
朝代：元
体裁：七言绝句

治郡年才半买臣，青春天上送麒麟。鼎来好事由阴德，曾活澄江十万人。
庆陆仁重举男四首·其三
作者：方回
朝代：元
体裁：七言绝句

升平重见上元天，箫鼓声中璧月圆。惟有高门更多喜，金盘分送洗儿钱。
庆陆仁重举男四首·其二
作者：方回
朝代：元
体裁：七言绝句

相门佳气夜葱葱，早已凭熊更梦熊。二十此郎作文赋，乃翁仍是黑头公。
店绐嘆
作者：方回
朝代：元
体裁：古风

均为横目民，贤否天壤异。苟怀长者心，必徇君子义。道途分两岐，书木立标识。行人免颠迷，岂不亦一惠。大泽陷项王，亡楚固天意。奈何效田父，动以绐为智。军旅比骚动，所至尽迁避。有屋空无人，有人门亦闭。隔篱缪云云，前有佳店肆。荒榛狼虎间，日暮竟无诣。嘻其孰使然，险薄乃至是。试尝评往册，匪敢立怪议。友或失之初，绝交宜早计。临危乃卖之，吾终罪郦寄。呜呼今之人，此辈殆满世。
庚子元日
作者：方回
朝代：元
体裁：七言律诗

腊天何故燠于春，恐为衣单念小民。略见雪才馀一寸，叵堪雨却过三旬。野中荠麦不胜旺，市上杏桃无数新。白尽此头浪多事，可怜七十四年人。
庚寅
作者：方回
朝代：元
体裁：七言律诗

江湖秋水事茫茫，近县犹闻有战场。多病多忧欺此老，半醒半醉了重阳。见山篱下无人至，戏马台头几客忙。万事不同时节似，感今怀古倍悲凉。
废宅叹
作者：方回
朝代：元
体裁：古风

兹为何人宅，桂柏犹苍苍。楼阁已倾卸，下有室与堂。窗户半拆卸，髹漆留馀光。釜去存破灶，画剥攲颓墙。想见全盛时，日夜崇豆觞。书塾在其左，子弟声琅琅。问今安所往，岂不有死丧。死丧则不然，避兵移他乡。他乡亦不远，深阻踰涧冈。自古有避地，兵来尚可避。惟有避役难，追逮穷所至。昔住大宅人，今为忍冻民。
建康道中
作者：方回
朝代：元
体裁：五言律诗

土入江东厚，民方浙右醇。疏松冈路雪，晴麦野田春。往事更离乱，衰年厌苦辛。兴亡不须叹，请看石麒麟。
开镜见瓶梅
作者：方回
朝代：元
体裁：古风

开奁见明镜，聊以肃吾栉。旁有一瓶梅，横斜数枝入。真花在瓶中，镜中果何物。玩此不能已，悠然若有得。
异僧
作者：方回
朝代：元
体裁：五言律诗

荒崖传有虎，飞锡径登危。衣槲纫枯叶，餐松嚼嫩枝。病人求咒水，野老施庵基。一夕缘何事，飘然失所之。
张棕仲实见惠江阴丘本
作者：方回
朝代：元
体裁：七言绝句

绝喜他乡见似人，颇如画手善传神。忽思今昔无穷事，十五回经癸丑春。
张滁州挽词二首
作者：方回
朝代：元

世变古来有，人才时岂无。已移甄井玺，犹握酿泉符。寿及周三老，名成汉八厨。彼哉武断者，盗起欲全躯。上庠同补处，祖父昔通家。书在灯俱续，舟移剑共差。故都箕子麦，晚忆邵平瓜。五福公无恨，吾生自可嗟。
张滁州挽词二首·其一
作者：方回
朝代：元
体裁：五言律诗

世变古来有，人才时岂无。已移甄井玺，犹握酿泉符。寿及周三老，名成汉八厨。彼哉武断者，盗起欲全躯。
张滁州挽词二首·其二
作者：方回
朝代：元
体裁：五言律诗

上庠同补处，祖父昔通家。书在灯俱续，舟移剑共差。故都箕子麦，晚忆邵平瓜。五福公无恨，吾生自可嗟。
张老山御史寄七夕诗今近中秋奉问
作者：方回
朝代：元
体裁：七言律诗

笼鹤囊琴驾短篷，夏初言别又秋中。一天遥共团圆月，两地相忘矍铄翁。朝廷还公黄阁相，江湖乞我白蘋风。金台乍到朋簪盍，肯系吟笺寄早鸿。
归兴
作者：方回
朝代：元
体裁：七言律诗

投老深知万事难，骨骸熬暑又煎寒。暗量已觉穷无敌，退省犹须强自宽。稚子能吟青玉案，异人初付紫金丹。先生归去山中好，剩有閒云许细看。
彭泽道中怀严陵
作者：方回
朝代：元
体裁：五言律诗

人生千万事，都不似归来。是泽鱼堪钓，何田稻不栽。客行元亮邑，家寄子陵台。缅想二贤迹，吾颜亦腼哉。
彭湖道中杂书五首
作者：方回
朝代：元

一夜大雷电，神喧复鬼哗。横冈风折树，涨路雨颓沙。小小閒篱落，依然自野花。近传群盗息，稍免大军兴。闭户闻村学，挑包遇野僧。篱间犬见客，狂吠极堪憎。阴风号乱树，薄日照荒原。古堠泥埋字，空庐棘障门。无人天欲暮，谁谓不销魂。四月农家雨，新晴冷似秋。炊烟笼屋润，田水破塍流。老父携孙子，牵耕教小牛。每逢田野老，定胜市廛人。虽复语言拙，终然怀抱真。如何官府吏，专欲困农民。
彭湖道中杂书五首·其一
作者：方回
朝代：元
体裁：古风

一夜大雷电，神喧复鬼哗。横冈风折树，涨路雨颓沙。小小閒篱落，依然自野花。
彭湖道中杂书五首·其三
作者：方回
朝代：元
体裁：古风

阴风号乱树，薄日照荒原。古堠泥埋字，空庐棘障门。无人天欲暮，谁谓不销魂。
彭湖道中杂书五首·其二
作者：方回
朝代：元
体裁：古风

近传群盗息，稍免大军兴。闭户闻村学，挑包遇野僧。篱间犬见客，狂吠极堪憎。
彭湖道中杂书五首·其五
作者：方回
朝代：元
体裁：古风

每逢田野老，定胜市廛人。虽复语言拙，终然怀抱真。如何官府吏，专欲困农民。
彭湖道中杂书五首·其四
作者：方回
朝代：元
体裁：古风

四月农家雨，新晴冷似秋。炊烟笼屋润，田水破塍流。老父携孙子，牵耕教小牛。
徐制准挽辞
作者：方回
朝代：元
体裁：七言律诗

纷纭钟鼎误公卿，孰与山林保令名。不共鹄袍争举业，早令熊辔绍诗声。人间倏忽惊兴废，物外从容了死生。何限貂蝉无葬地，一丘风月自佳城。
徐逊绵题三贤祠堂诗有云士死惟留姓与名天下第一议论也再赋二首
作者：方回
朝代：元

殷仁周寿缺圆形，释宝仙清笑乞灵。何限台阶隆爵位，谁堪鼎足并仪形。岁寒臭味松梅竹，乾象光芒日月星。野服不殊人品似，年年蘋藻荐芳馨。黉宇祠堂塑像新，两朝邦伯间邦民。没身不朽缘何事，异世相知自有人。梅魄鹤魂招处士，松心凤咮吊累臣。宫墙数仞严香火，似胜萧萧野水滨。
徐逊绵题三贤祠堂诗有云士死惟留姓与名天下第一议论也再赋二首·其一
作者：方回
朝代：元
体裁：七言律诗

殷仁周寿缺圆形，释宝仙清笑乞灵。何限台阶隆爵位，谁堪鼎足并仪形。岁寒臭味松梅竹，乾象光芒日月星。野服不殊人品似，年年蘋藻荐芳馨。
徐逊绵题三贤祠堂诗有云士死惟留姓与名天下第一议论也再赋二首·其二
作者：方回
朝代：元
体裁：七言律诗

黉宇祠堂塑像新，两朝邦伯间邦民。没身不朽缘何事，异世相知自有人。梅魄鹤魂招处士，松心凤咮吊累臣。宫墙数仞严香火，似胜萧萧野水滨。
得存心书诉贫
作者：方回
朝代：元
体裁：五言律诗

务得终多惧，图全敢叹穷。懒能争口腹，差觉负儿童。客久丛咨怨，年衰绝变通。云台少冯衍，未必尽人雄。
得老
作者：方回
朝代：元
体裁：七言律诗

方腴前臑与同甘，茄瓠朝朝满菜篮。万马昔从行漠北，一蓑今得老江南。将军夜度弹筝峡，处士秋栖挂篰岩。予夺喜嗔两堪笑，暮三何必胜朝三。
復次前韵四首呈二袁君併王君申禄·其一
作者：方回
朝代：元
体裁：五言律诗

良辰古难得，歌吹遏行云。豪意牛心割，清言獭胆分。予惭四皓老，公胜七贤醺。苦雨忽三日，垢衣生藓文。
復次前韵四首呈二袁君併王君申禄·其三
作者：方回
朝代：元
体裁：五言律诗

今代王摩诘，诗机织锦云。高棋饶算数，善射较毫分。泥屦难相过，残樽愧独醺。何时重握手，星聚应天文。
復次前韵四首呈二袁君併王君申禄·其四
作者：方回
朝代：元
体裁：五言律诗

老予尚行役，旅棹泛江云。足迹更南北，时光几至分。百年丁字误，万事卯杯醺。先汉功臣辈，惟宜戆少文。
復记乙酉重九
作者：方回
朝代：元
体裁：七言绝句

无酒无钱不可赊，穷居犹胜走天涯。晴轩小圃篱门掩，时有人来觅菊花。
復过临平
作者：方回
朝代：元
体裁：五言律诗

岸上频呼喝，船中剧荡摇。倒桅将过市，落牵为逢桥。蟹断非羲卦，渔榔即舜韶。客愁元历历，诗思亦飘飘。
復雨
作者：方回
朝代：元
体裁：五言律诗

三月寒如腊，绵袍脱又添。摘花谁过户，观雨独垂帘。伐病思奇剂，稽疑望吉占。客怀闷良极，晴暖亦何嫌。
循分
作者：方回
朝代：元
体裁：七言律诗

閒与苍穹酹一杯，誓将坦荡答疏恢。谁非身住蓬莱岛，汝自心生滟滪堆。事久终难逃定论，运亨岂必藉高才。堕肤裂指河冰合，自有春风到早梅。
忆我二首各三十韵
作者：方回
朝代：元

忆我幼时事，南归自番禺。三边已澒洞，内郡犹无虞。故居山城间，四面阛阓区。东西万货集，朝暮百贾趋。诸父领宾客，衣冠一何都。觞豆日谈笑，往往皆文儒。比屋有高楼，其上娉婷姝。侠少喜酒贱，歌呼间笙竽。无何郁攸作，一夕化为墟。朝廷易楮币，百姓骈叹吁。物价渐踊贵，饥剽多流俘。我家众长上，生近乾淳初。曰此风俗降，岁岁有不如。老者迁化去，少者分驰驱。生理益艰窘，口腹各自图。书囊裹笔砚，扁舟落江湖。苟且禄仕齿，荏苒岁月徂。乍得返乡里，惊怛心若刳。前辈尽黄壤，小儿皆白须。屡火不一火，坊巷非旧闾。上冢享亭仆，访寺诗壁污。向之红粉面，蚁穴髑髅枯。乃知宇宙内，万有皆空虚。我生逼六十，偶幸全头颅。身阅大兵革，一思一欷歔。怀旧梦恍惚，吊往肠郁纡。六十年间事，历历尚可模。我所见之人，百万泉下俱。神仙谓不死，终久归于无。寄语肉食子，无以智诮愚。忆我弱甫冠，束书如钱塘。中兴百廿载，行都滋浩穰。虽已劣乾淳，尚可云小康。巴蜀骇破碎，淮襄传扰攘。腹心辇毂地，按堵如故常。于时数万士，云集升上庠。草茅起穷谷，拭目观国光。出门不识路，天街何其长。侠士剧燕赵，佳人□姬姜。五鼓夜灯烛，万楼春丝簧。吴米白如雪，奚啻千斯仓。缥缈湖山间，画船娇红妆。六桥杨柳岸，荷花云水乡。四时无不宜，莫若僧夏凉。小儒苦乏赀，冷眼看豪强。托迹朝士馆，窃睨鹓鹭行。台评或非是，庙论有不臧。相与读邸报，愤闷填中肠。侥倖江汉静，奸凶殛炎荒。礼闱采刍言，始得伸名场。岂谓边功相，曾不监彼狂。骄淫无比伦，虐毒尤披猖。未闻古天子，买田自置庄。群小附鬼蜮，国脉内已戕。虱臣颇有胆，四被言者章。最后得拜疏，逋诛逃维扬。万古木绵庵，不愧赵韩王。草茂复古殿，雨淋集贤堂。青史孰可□，念此心神伤。焉得陆士衡，复与作辨亡。
忆我二首各三十韵·其一
作者：方回
朝代：元
体裁：古风

忆我幼时事，南归自番禺。三边已澒洞，内郡犹无虞。故居山城间，四面阛阓区。东西万货集，朝暮百贾趋。诸父领宾客，衣冠一何都。觞豆日谈笑，往往皆文儒。比屋有高楼，其上娉婷姝。侠少喜酒贱，歌呼间笙竽。无何郁攸作，一夕化为墟。朝廷易楮币，百姓骈叹吁。物价渐踊贵，饥剽多流俘。我家众长上，生近乾淳初。曰此风俗降，岁岁有不如。老者迁化去，少者分驰驱。生理益艰窘，口腹各自图。书囊裹笔砚，扁舟落江湖。苟且禄仕齿，荏苒岁月徂。乍得返乡里，惊怛心若刳。前辈尽黄壤，小儿皆白须。屡火不一火，坊巷非旧闾。上冢享亭仆，访寺诗壁污。向之红粉面，蚁穴髑髅枯。乃知宇宙内，万有皆空虚。我生逼六十，偶幸全头颅。身阅大兵革，一思一欷歔。怀旧梦恍惚，吊往肠郁纡。六十年间事，历历尚可模。我所见之人，百万泉下俱。神仙谓不死，终久归于无。寄语肉食子，无以智诮愚。
忆我二首各三十韵·其二
作者：方回
朝代：元
体裁：古风

忆我弱甫冠，束书如钱塘。中兴百廿载，行都滋浩穰。虽已劣乾淳，尚可云小康。巴蜀骇破碎，淮襄传扰攘。腹心辇毂地，按堵如故常。于时数万士，云集升上庠。草茅起穷谷，拭目观国光。出门不识路，天街何其长。侠士剧燕赵，佳人□姬姜。五鼓夜灯烛，万楼春丝簧。吴米白如雪，奚啻千斯仓。缥缈湖山间，画船娇红妆。六桥杨柳岸，荷花云水乡。四时无不宜，莫若僧夏凉。小儒苦乏赀，冷眼看豪强。托迹朝士馆，窃睨鹓鹭行。台评或非是，庙论有不臧。相与读邸报，愤闷填中肠。侥倖江汉静，奸凶殛炎荒。礼闱采刍言，始得伸名场。岂谓边功相，曾不监彼狂。骄淫无比伦，虐毒尤披猖。未闻古天子，买田自置庄。群小附鬼蜮，国脉内已戕。虱臣颇有胆，四被言者章。最后得拜疏，逋诛逃维扬。万古木绵庵，不愧赵韩王。草茂复古殿，雨淋集贤堂。青史孰可□，念此心神伤。焉得陆士衡，复与作辨亡。
怀惭
作者：方回
朝代：元
体裁：七言律诗

逃生何处可茅庵，城市山林总不堪。人莫我知姑用六，今非昔比更缄三。擘麟行酒海深浅，系雁传书天北南。数月儿曹尽饥瘦，无能衰叟但怀惭。
怀秋崖
作者：方回
朝代：元
体裁：七言律诗

崖仙忆昔手予携，音响如钟气吐蜺。槐国诸公千梦蚁，瓮天馀子一醯鸡。满浮芳酒春梅动，朗诵新诗夜月低。倏三十年如一瞬，东坡门下愧双溪。
怅惋诗二首
作者：方回
朝代：元

鹦鹉笼开綵索宽，一宵飞去为谁欢？早知黠妪心肠别，肯作佳人面目看。忍著衣裳辜旧主，便涂脂粉事新官。丈夫能举登科第，可得妖雏胆不寒。一牝犹嫌将两雄，趋新背旧片时中。陡忘前主能为叛，乍事他人更不忠。玉椀空亡无易马，绛桃犹在未随风。何须苦问沙吒利，自是红颜薄老翁。
怅惋诗二首·其一
作者：方回
朝代：元
体裁：七言律诗

鹦鹉笼开綵索宽，一宵飞去为谁欢？早知黠妪心肠别，肯作佳人面目看。忍著衣裳辜旧主，便涂脂粉事新官。丈夫能举登科第，可得妖雏胆不寒。
怅惋诗二首·其二
作者：方回
朝代：元

一牝犹嫌将两雄，趋新背旧片时中。陡忘前主能为叛，乍事他人更不忠。玉椀空亡无易马，绛桃犹在未随风。何须苦问沙吒利，自是红颜薄老翁。
怒雨
作者：方回
朝代：元
体裁：五言律诗

今岁黄梅雨，龙公剩作威。雷抨山欲碎，风掣树如飞。患湿憎泥屦，闻腥呕垢衣。饥猫避谁屋，竟夜不能归。
思家五首
作者：方回
朝代：元

忆昔年垂五十时，紫阳山下结茅茨。閒花野竹三间屋，皓月清风万首诗。得罪权臣常自笑，逃名市隐复奚疑。寿登钓渭真惭愧，不学空令有四儿。湖海今非昔妙龄，未容许汜识陈登。归心七里滩头棹，客思三茅阁上灯。雪里梅香寻酒媪，雨前茶好待诗僧。近来衰老嗟何似，怕啖杭州六月冰。世道骎骎似可咍，多年吾已似衔枚。品题已定门人叛，议论方公敌国来。瓦砾敢侔珠玉价，茅茨谁办栋梁材。渊明归去庐山下，未少黄花酒一杯。弱冠吟诗六十年，自然熟处有肥仙。坡翁追和陶元亮，谷老深惭白乐天。苦李道傍人不采，蟠桃海上事空传。平心定气求中道，佳句无穷在眼前。黄山三十六峰豪，南照城楼百里高。五岭旧坑金作砚，双桥新酿玉为醪。浙乡巨舰供鱼鲞，淮郡骈肩致蟹螯。牛尾狸兼马蹄鳖，消得坡仙赋老饕。
思家五首·其一
作者：方回
朝代：元
体裁：七言律诗

忆昔年垂五十时，紫阳山下结茅茨。閒花野竹三间屋，皓月清风万首诗。得罪权臣常自笑，逃名市隐复奚疑。寿登钓渭真惭愧，不学空令有四儿。
思家五首·其三
作者：方回
朝代：元
体裁：七言律诗

世道骎骎似可咍，多年吾已似衔枚。品题已定门人叛，议论方公敌国来。瓦砾敢侔珠玉价，茅茨谁办栋梁材。渊明归去庐山下，未少黄花酒一杯。
思家五首·其二
作者：方回
朝代：元
体裁：七言律诗

湖海今非昔妙龄，未容许汜识陈登。归心七里滩头棹，客思三茅阁上灯。雪里梅香寻酒媪，雨前茶好待诗僧。近来衰老嗟何似，怕啖杭州六月冰。
思家五首·其五
作者：方回
朝代：元
体裁：七言律诗

黄山三十六峰豪，南照城楼百里高。五岭旧坑金作砚，双桥新酿玉为醪。浙乡巨舰供鱼鲞，淮郡骈肩致蟹螯。牛尾狸兼马蹄鳖，消得坡仙赋老饕。
思家五首·其四
作者：方回
朝代：元
体裁：七言律诗

弱冠吟诗六十年，自然熟处有肥仙。坡翁追和陶元亮，谷老深惭白乐天。苦李道傍人不采，蟠桃海上事空传。平心定气求中道，佳句无穷在眼前。
急雨
作者：方回
朝代：元
体裁：五言律诗

极热方亭午，浓阴忽半空。众蝉瘖急雨，独鹞攧高风。过湿蔬争绿，矜晴果骤红。树凉宜就饮，残滴入樽中。
怪梦十首
作者：方回
朝代：元

高枕非难就，深杯未易谋。可须疑噩梦，久已惯穷愁。老矣何嫌死，归欤岂愿留。晓梁数声燕，搔首倚吾楼。倜傥千金尽，艰难斗酒谋。有生谁不死，惟醉暂无愁。彭泽先生去，周南太史留。谁家锦步障，还坠绿珠楼。休官二十载，丝发不身谋。肯顾江淹恨，焉知庾信愁。但当思反鲁，何必望封留。闭目常危坐，胸中百尺楼。身谋曾不暇，何况子孙谋。我老宜多病，痴人岂识愁。管窥天谓小，绳挽日难留。将骑言何猥，苍茫下白楼。勤能将拙补，命辄与仇谋。尚有江湖债，终无世俗愁。已衰犹未死，欲去又还留。万事鹅儿酒，诸公燕子楼。文宗韩吏部，诗学杜参谋。馀子焉能浼，吾徒别有愁。潮阳宁远谪，补阙肯中留。往事惊棋局，馀生付酒楼。子午参同契，春秋类是谋。生前焉用学，死外别无愁。岂料犹穷健，胡为此滞留。客怀谁可比，王粲赋登楼。三朝前谷雨，寒甚过时谋。夜短鸡声早，春阑燕语愁。独行仍独坐，难去又难留。粗守持身法，坚城护百楼。万变观时事，谁其肉食谋。乾坤一儒腐，今古两眉愁。白首生何益，青春逝不留。孤灯夜夜坐，晓角动军楼。昔日颛朝柄，何人误庙谋。渐惊吾辈尽，谁识向来愁。忠鲠芳香在，奸邪臭秽留。一时穷富贵，蜃气结成楼。
怪梦十首·其一
作者：方回
朝代：元
体裁：五言律诗

高枕非难就，深杯未易谋。可须疑噩梦，久已惯穷愁。老矣何嫌死，归欤岂愿留。晓梁数声燕，搔首倚吾楼。
怪梦十首·其七
作者：方回
朝代：元
体裁：五言律诗

子午参同契，春秋类是谋。生前焉用学，死外别无愁。岂料犹穷健，胡为此滞留。客怀谁可比，王粲赋登楼。
怪梦十首·其三
作者：方回
朝代：元
体裁：五言律诗

休官二十载，丝发不身谋。肯顾江淹恨，焉知庾信愁。但当思反鲁，何必望封留。闭目常危坐，胸中百尺楼。
怪梦十首·其九
作者：方回
朝代：元
体裁：五言律诗

万变观时事，谁其肉食谋。乾坤一儒腐，今古两眉愁。白首生何益，青春逝不留。孤灯夜夜坐，晓角动军楼。
怪梦十首·其二
作者：方回
朝代：元
体裁：五言律诗

倜傥千金尽，艰难斗酒谋。有生谁不死，惟醉暂无愁。彭泽先生去，周南太史留。谁家锦步障，还坠绿珠楼。
怪梦十首·其五
作者：方回
朝代：元
体裁：五言律诗

勤能将拙补，命辄与仇谋。尚有江湖债，终无世俗愁。已衰犹未死，欲去又还留。万事鹅儿酒，诸公燕子楼。
怪梦十首·其八
作者：方回
朝代：元
体裁：五言律诗

三朝前谷雨，寒甚过时谋。夜短鸡声早，春阑燕语愁。独行仍独坐，难去又难留。粗守持身法，坚城护百楼。
怪梦十首·其六
作者：方回
朝代：元
体裁：五言律诗

文宗韩吏部，诗学杜参谋。馀子焉能浼，吾徒别有愁。潮阳宁远谪，补阙肯中留。往事惊棋局，馀生付酒楼。
怪梦十首·其十
作者：方回
朝代：元
体裁：五言律诗

昔日颛朝柄，何人误庙谋。渐惊吾辈尽，谁识向来愁。忠鲠芳香在，奸邪臭秽留。一时穷富贵，蜃气结成楼。
怪梦十首·其四
作者：方回
朝代：元
体裁：五言律诗

身谋曾不暇，何况子孙谋。我老宜多病，痴人岂识愁。管窥天谓小，绳挽日难留。将骑言何猥，苍茫下白楼。
悔少作
作者：方回
朝代：元
体裁：七言律诗

崛强轮囷谓绝奇，刮摩剔抉更多疑。彭门峻步勤除道，栗里高风晚得师。乃后容赊十年死，定应全废一生诗。根柯直待如铜石，始是参天溜雨时。
悲歌五首
作者：方回
朝代：元

三十年前乐事饶，閒身无事暑初销。携琴岳寺延秋月，吹笛江楼过夜潮。自倚豪狂诗句疾，岂虞离乱鬓毛凋。故人死尽身犹在，交道生涯两寂寥。更问公裳与幞头，披襟散发十年秋。郭郎鲍老元相□，张丈殷兄且自由。善乐神仙惟有醉，算知天地本无愁。奈何尚欲诛奸鬼，亹亹寒窗笔不休。独立萧萧落叶风，閒居已忍十年穷。幸犹张籍不终瞎，未必杜微真是聋。琐事可容知较尽，尘编敢谓读皆通。骨骸欲朽心神在，未害藏山待至公。忧惊喜愕梦纷纷，了了谁能白黑分。昼夜星辰常转换，春秋草木互芳芬。姬昌秦政今谁讳，吕洞钟权近不闻。气尽势穷终变灭，世间万事总浮云。穷凶极诈肆淫贪，宾主湖山昼夜酣。世事可欺沙武口，天诛难免木绵庵。赀财已籍宫宜赭，腰领犹全首欠函。地下丽华应有语，不因玉树失江南。
悲歌五首·其一
作者：方回
朝代：元
体裁：七言律诗

三十年前乐事饶，閒身无事暑初销。携琴岳寺延秋月，吹笛江楼过夜潮。自倚豪狂诗句疾，岂虞离乱鬓毛凋。故人死尽身犹在，交道生涯两寂寥。
悲歌五首·其三
作者：方回
朝代：元
体裁：七言律诗

独立萧萧落叶风，閒居已忍十年穷。幸犹张籍不终瞎，未必杜微真是聋。琐事可容知较尽，尘编敢谓读皆通。骨骸欲朽心神在，未害藏山待至公。
悲歌五首·其二
作者：方回
朝代：元
体裁：七言律诗

更问公裳与幞头，披襟散发十年秋。郭郎鲍老元相□，张丈殷兄且自由。善乐神仙惟有醉，算知天地本无愁。奈何尚欲诛奸鬼，亹亹寒窗笔不休。
悲歌五首·其五
作者：方回
朝代：元
体裁：七言律诗

穷凶极诈肆淫贪，宾主湖山昼夜酣。世事可欺沙武口，天诛难免木绵庵。赀财已籍宫宜赭，腰领犹全首欠函。地下丽华应有语，不因玉树失江南。
悲歌五首·其四
作者：方回
朝代：元
体裁：七言律诗

忧惊喜愕梦纷纷，了了谁能白黑分。昼夜星辰常转换，春秋草木互芳芬。姬昌秦政今谁讳，吕洞钟权近不闻。气尽势穷终变灭，世间万事总浮云。
惜砚中花
作者：方回
朝代：元
体裁：七言绝句

花担移来锦绣丛，小窗瓶水浸春风。朝来不忍轻磨墨，落砚香粘数点红。
惜芍药再赋
作者：方回
朝代：元
体裁：七言律诗

元方除却牡丹兄，俗紫凡红敢竞名。天女散花虽不染，道人养马岂无情。一芽才动看承久，千蕊俱空断送轻。三万卷书总零落，匹如风雨未须惊。
感事
作者：方回
朝代：元
体裁：五言律诗

直道难容世，深言易绝交。但称司马好，勿解子云嘲。彼自盟黄棘，吾宁藉白茅。一竿至清水，归去老江郊。
感叹三首
作者：方回
朝代：元

浪说千军战，空登二纪名。乾坤恩甚大，毫发事无成。长日柴门掩，閒人俗眼轻。窃花无力护，笑道近专城。长歌归去来，无乃已迟哉。遇事佯如聩，从人唤作呆。胡僧需酒肉，戍卒借亭台。岂不二千石，闲居自可咍。孰识维摩病，犹疑子夏肥。少曾逢顺境，动辄履危机。奕局雨斜湿，吟笺风急飞。夜寒逢恶客，酒尽未云归。
感叹三首·其一
作者：方回
朝代：元
体裁：五言律诗

浪说千军战，空登二纪名。乾坤恩甚大，毫发事无成。长日柴门掩，閒人俗眼轻。窃花无力护，笑道近专城。
感叹三首·其二
作者：方回
朝代：元
体裁：五言律诗

长歌归去来，无乃已迟哉。遇事佯如聩，从人唤作呆。胡僧需酒肉，戍卒借亭台。岂不二千石，闲居自可咍。
感嘆三首·其三
作者：方回
朝代：元
体裁：五言律诗

孰识维摩病，犹疑子夏肥。少曾逢顺境，动辄履危机。奕局雨斜湿，吟笺风急飞。夜寒逢恶客，酒尽未云归。
感旧
作者：方回
朝代：元
体裁：五言律诗

春暖莺簧绝，宵寒鬼燐微。美人应骨朽，华屋已灰飞。巷陌名空在，毗邻事总非。昔贤歌麦秀，不必泪沾衣。
感昔
作者：方回
朝代：元
体裁：五言律诗

古郡峰峦拥，吾家望最奇。水疑无去处，树少不阴时。岘首名犹在，西州意自悲。典刑与风景，宁复后人知。
慵起
作者：方回
朝代：元
体裁：七言律诗

慵起披衣出户迟，今年最喜免招医。粗容破灶炊云子，可用芳筵佐雪儿。醉后作诗多不记，梦中读易了无疑。雨晴风爽园林密，独立清阴过午时。
憩老
作者：方回
朝代：元
体裁：五言律诗

憩老千山里，投閒五载馀。直令艰日籴，何用恋乡居。白傅欲卖宅，虞卿空著书。秋园菊篱好，荒草欠人锄。
戊子元日丹阳道中二首
作者：方回
朝代：元

夜卧田家牯犊傍，晨兴籼饭煮葱汤。阨穷未觉英豪耻，清苦应容寿命长。客路天晴聊可喜，家园春动自难忘。已欣旧岁交新岁，却向丹阳忆紫阳。轧轧箯舆猎晓霜，孤征无复共椒觞。浮生物物身为累，垂老年年节是常。稍听村田喧鼓笛，遥怜儿女欠衣裳。于潜西上王干路，苦忆茅柴白酒香。
戊子元日丹阳道中二首·其一
作者：方回
朝代：元
体裁：七言律诗

夜卧田家牯犊傍，晨兴籼饭煮葱汤。阨穷未觉英豪耻，清苦应容寿命长。客路天晴聊可喜，家园春动自难忘。已欣旧岁交新岁，却向丹阳忆紫阳。
戊子元日丹阳道中二首·其二
作者：方回
朝代：元
体裁：七言律诗

轧轧箯舆猎晓霜，孤征无复共椒觞。浮生物物身为累，垂老年年节是常。稍听村田喧鼓笛，遥怜儿女欠衣裳。于潜西上王干路，苦忆茅柴白酒香。
戊子生日
作者：方回
朝代：元
体裁：七言律诗

去年苦雨客西湖，汤饼经营至午无。穷老复能逢顺境，归林聊得保残躯。亲情饮食烦相问，朋友歌诗似稍腴。永感情怀更衰病，可怜儿辈事庖厨。
戊戌元日三首
作者：方回
朝代：元

班春踰半月，献岁换新正。马动人声喜，星明晓意晴。寒袪和气胜，病愈老身轻。七十二年事，沉吟暗自惊。炉香礼天地，再过古来稀。此日仍逢节，何时定许归。年高还拜怯，客窘久留非。遥忆小儿女，新春只故衣。彷佛晓钟鸣，家家起五更。物宜春后暖，人喜岁初晴。衰老犹能饮，虚空误得名。题诗思旧日，无此好新正。
戊戌元日三首·其一
作者：方回
朝代：元
体裁：五言律诗

班春踰半月，献岁换新正。马动人声喜，星明晓意晴。寒袪和气胜，病愈老身轻。七十二年事，沉吟暗自惊。
戊戌元日三首·其三
作者：方回
朝代：元
体裁：五言律诗

彷佛晓钟鸣，家家起五更。物宜春后暖，人喜岁初晴。衰老犹能饮，虚空误得名。题诗思旧日，无此好新正。
戊戌元日三首·其二
作者：方回
朝代：元
体裁：五言律诗

炉香礼天地，再过古来稀。此日仍逢节，何时定许归。年高还拜怯，客窘久留非。遥忆小儿女，新春只故衣。
戊戌生日二首
作者：方回
朝代：元

贪得真迷境，持平实悟门。未妨人负我，各要子生孙。动辄闻谁死，猗嗟幸独存。荣华何足记，衰悴不须论。客舍逢生日，邻家送寿星。循彝须答礼，恃熟莫忘形。把笔迟赓和，开樽共醉醒。五儿一随侍，心窃愧椿庭。
戊戌生日二首·其一
作者：方回
朝代：元
体裁：五言律诗

贪得真迷境，持平实悟门。未妨人负我，各要子生孙。动辄闻谁死，猗嗟幸独存。荣华何足记，衰悴不须论。
戊戌生日二首·其二
作者：方回
朝代：元
体裁：五言律诗

客舍逢生日，邻家送寿星。循彝须答礼，恃熟莫忘形。把笔迟赓和，开樽共醉醒。五儿一随侍，心窃愧椿庭。
戊戌端午
作者：方回
朝代：元
体裁：七言律诗

退休敢望赐宫衣，破箧重寻旧暑絺。梅子黄时端午又，葵花红处故园非。画符焉用元无病，标锦休争但合归。赖有故人饷新煮，一杯草草勒鱼肥。
戏书
作者：方回
朝代：元
体裁：七言绝句

万有非真偶有之，倏无合悟本无时。伯夷季札轻千乘，肯著春风护柳枝。
戏书
作者：方回
朝代：元
体裁：五言律诗

春天晴更好，无奈恶情怀。马死鞍空在，花开酒欠佳。邻医赊药饵，侍婢典簪钗。倚杖吟还喜，新分孔墓楷。
戏书旅况
作者：方回
朝代：元
体裁：七言律诗

垢痒频搔虱欠烘，泥行草宿叹匆匆。欲纫衣苦无针线，每煮羹难得菜葱。险恶固宜防贼盗，愚顽莫可恕奴僮。閒人况是身为客，是事难将昔日同。
戏咏昌化县土风二首
作者：方回
朝代：元

阔衣男子荷薪樵，瘿颈妇人昂髻髫。巨石塞途饶荦确，荒村扃户故萧条。水风骚屑雨非雨，溪涧复重桥复桥。授粲割鲜何敢望，尚无漓酒与侬浇。富有大山无广川，积多冢树少炊烟。绝奇车盘岭上石，稍阔马走平东田。竹筐晒谷争晴日，瓦瓮淹齑及冻天。未信苏湖万顷室，数家荞穄树头悬。
戏咏昌化县土风二首·其一
作者：方回
朝代：元
体裁：古风

阔衣男子荷薪樵，瘿颈妇人昂髻髫。巨石塞途饶荦确，荒村扃户故萧条。水风骚屑雨非雨，溪涧复重桥复桥。授粲割鲜何敢望，尚无漓酒与侬浇。
戏咏昌化县土风二首·其二
作者：方回
朝代：元
体裁：古风

富有大山无广川，积多冢树少炊烟。绝奇车盘岭上石，稍阔马走平东田。竹筐晒谷争晴日，瓦瓮淹齑及冻天。未信苏湖万顷室，数家荞穄树头悬。
戏咏老农观稻以秋字为韵·其一
作者：方回
朝代：元
体裁：五言排律

扶杖行阡陌，粳籼极望秋。儿孙邀按视，父宿听分抽。村佃同黄馘，山妻对白头。负禾难努力，拾穗尚明眸。粪薄嫌苗瘠，耘迟讶草留。后生无乃懒，今岁更奚尤。籴价先朝贱，租期旧尹优。迩来非昔比，谁复为侬忧。路远筋骸倦，风凉咳唾稠。采壶炊破甑，啖茹荐新篘。一饭都能几，三杯即告休。堆场喧鸟雀，隘巷集羊牛。幼稚茅茨候，驩呼果栗求。虽无玉鸠赐，端胜富民侯。
戏咏老农观稻以秋字为韵·其二
作者：方回
朝代：元
体裁：七言律诗

久无筋力荷锄耰，坐阅千畦䆉稏秋。又喜黄云今满眼，不知白雪已盈头。丁宁幼稚频驱雀，约敕比邻远放牛。及早儿孙了租税，颓龄一饱更何忧。
戏简杨华父
作者：方回
朝代：元
体裁：古风

落笔知学力，开口见心事。吾尝持此说，以阅天下士。杨侯老病躯，斗胆傲一世。王公敢唾骂，圣贤自位置。贫至典深衣，犹抱禹稷志。立论无今人，作诗有古意。半夜起醉歌，达旦不肯寐。佯狂未为非，贾祸亦可畏。筑屋五百间，誓言恢讲肄。何如觅皂角，浣濯暑服腻。
或献髭药却之
作者：方回
朝代：元
体裁：五言律诗

行路乾坤半，流年六十强。不营埋骨穴，更用染髭方。政使飞升可，犹难服食良。养生或攻外，曾否鉴嵇康。
戴帅初赋道人萧了空坐逝出神事借韵
作者：方回
朝代：元
体裁：七言律诗

漆园老子蝶魂飞，缑氏仙人鹤驭归。往事何凭烟漠漠，馀生几度雪霏霏。早容身厕三千列，偶许年过七十稀。籍湜叛韩吾岂敢，平生不惯食言肥。
所感
作者：方回
朝代：元
体裁：五言律诗

生涯今尔许，心悔旧为邦。老合营埋穴，贫犹买酿缸。山行怜瘦马，昼诵喜晴窗。忽欲翩然去，风帆溯九江。
所覩
作者：方回
朝代：元
体裁：五言律诗

形泰神劳极，心非貌敬多。甘从道左避，肯羡马前呵。雪屋听儿读，花房顾妾歌。同声不同调，末后看如何。
所闻
作者：方回
朝代：元
体裁：五言律诗

荷锸除园棘，邻翁诵所闻。花开争共折，草长竟谁耘。薪赭近郊树，畬烧无主坟。问言何至此，军马日纷纷。
承金汉臣寄诗将及一月次韵奉酬并呈徐蜚英
作者：方回
朝代：元
体裁：七言律诗

千里秋光一倚栏，危楼四望碧云宽。遥知对垒分诗将，未觉同舟怯县滩。九日与谁同把酒，八年如我倦弹冠。会难别易驹阴迅，时展来篇细细看。
拟古五首
作者：方回
朝代：元

达人安天命，养器以待时。匪谓闭其门，端坐无所为。东家田中苗，既种且溉之。西家不复尔，秋至或忍饥。一得异一失，非天有偏私。口实云自求，曷不观诸颐。高台垂钓竿，不过一渔翁。三径连东篱，略与寒士同。何独严与陶，百代流清风。文叔本侥倖，寄奴非英雄。我评夷与齐，大胜营丘公。江南九月后，无日非重阳。十月十一月，岂不雪且霜。严冻杀百草，菊花弥更黄。于兹偶有酒，十觞至百觞。□□□□了，复醉梅花傍。骚人称屈宋，宋岂敌子平。诗家推陶谢，谢岂肩渊明。鲁直爱水仙，以梅为其兄。梅似可祖父，吾今改兹评。知十与知二，回赐同补哲。所以孟坚表，九品较优劣。人貌无明镜，妍丑孰分别。物无权与衡，轻重亦不决。
拟古五首·其一
作者：方回
朝代：元
体裁：古风

达人安天命，养器以待时。匪谓闭其门，端坐无所为。东家田中苗，既种且溉之。西家不复尔，秋至或忍饥。一得异一失，非天有偏私。口实云自求，曷不观诸颐。
拟古五首·其三
作者：方回
朝代：元
体裁：古风

江南九月后，无日非重阳。十月十一月，岂不雪且霜。严冻杀百草，菊花弥更黄。于兹偶有酒，十觞至百觞。□□□□了，复醉梅花傍。
拟古五首·其二
作者：方回
朝代：元
体裁：古风

高台垂钓竿，不过一渔翁。三径连东篱，略与寒士同。何独严与陶，百代流清风。文叔本侥倖，寄奴非英雄。我评夷与齐，大胜营丘公。
拟古五首·其五
作者：方回
朝代：元
体裁：古风

知十与知二，回赐同补哲。所以孟坚表，九品较优劣。人貌无明镜，妍丑孰分别。物无权与衡，轻重亦不决。
拟古五首·其四
作者：方回
朝代：元
体裁：古风

骚人称屈宋，宋岂敌子平。诗家推陶谢，谢岂肩渊明。鲁直爱水仙，以梅为其兄。梅似可祖父，吾今改兹评。
拟咏贫士七首
作者：方回
朝代：元

陶渔起畎亩，在野贤无遗。世岂有贫士，贫民且无之。鳏寡不敢侮，俊乂斯可知。末季尚贪欲，高位多穷奇。有如元恺者，岂不寒与饥。寒饥士之常，苍生良足悲。生不逢尧舜，夜歌齐国门。短布适至骭，顾此何足言。得无慕反坫，颇欲致饱温。区区霸者佐，治躬乏本原。易地可禹稷，独许陋巷颜。管卑况彼宁，人品当尔论。周公昔下士，一饭不遑餐。四海颂声作，白屋无复寒。三家柄鲁国，阳虎盗屿璠。曾原二三子，忍饥依杏坛。士当察时命，固穷心所安。何至挟长铗，特为无鱼弹。昔在冯敬通，晚节极穷困。岂不尝专城，肥遁故无闷。如何彼江生，赋此以为恨。政坐不能隐，揣谓意有怨。与世一不合，心迹当两远。岂容近市朝，尚与俗物溷。堂堂孔北海，不忧樽酒空。一旦坐口语，老瞒不见容。危行言未逊，难保明哲躬。虞翻落日南，管宁老辽东。事至于此极，岂愿飘孤蓬。所以焦先者，愧处蜗庐中。少陵走西蜀，坡仙谪罗浮。暗与渊明合，九日无新篘。儿曹处此境，四顾定复愁。惟此三老翁，浩然无所忧。作诗配日月，万古长空流。寄谢酩酊子，讵识黄花秋。龚夬坐何罪，持扇行觅钱。唐意介之孙，忍饿死空山。我尝读史册，怅望南渡前。似兹良亦多，晚辈未可姗。此责有所归，冠裳天地颠。祸至崩杞国，彼悔其奚言。
拟咏贫士七首·其一
作者：方回
朝代：元
体裁：古风

陶渔起畎亩，在野贤无遗。世岂有贫士，贫民且无之。鳏寡不敢侮，俊乂斯可知。末季尚贪欲，高位多穷奇。有如元恺者，岂不寒与饥。寒饥士之常，苍生良足悲。
拟咏贫士七首·其七
作者：方回
朝代：元
体裁：古风

龚夬坐何罪，持扇行觅钱。唐意介之孙，忍饿死空山。我尝读史册，怅望南渡前。似兹良亦多，晚辈未可姗。此责有所归，冠裳天地颠。祸至崩杞国，彼悔其奚言。
拟咏贫士七首·其三
作者：方回
朝代：元
体裁：古风

周公昔下士，一饭不遑餐。四海颂声作，白屋无复寒。三家柄鲁国，阳虎盗屿璠。曾原二三子，忍饥依杏坛。士当察时命，固穷心所安。何至挟长铗，特为无鱼弹。
拟咏贫士七首·其二
作者：方回
朝代：元
体裁：古风

生不逢尧舜，夜歌齐国门。短布适至骭，顾此何足言。得无慕反坫，颇欲致饱温。区区霸者佐，治躬乏本原。易地可禹稷，独许陋巷颜。管卑况彼宁，人品当尔论。
拟咏贫士七首·其五
作者：方回
朝代：元
体裁：古风

堂堂孔北海，不忧樽酒空。一旦坐口语，老瞒不见容。危行言未逊，难保明哲躬。虞翻落日南，管宁老辽东。事至于此极，岂愿飘孤蓬。所以焦先者，愧处蜗庐中。
拟咏贫士七首·其六
作者：方回
朝代：元
体裁：古风

少陵走西蜀，坡仙谪罗浮。暗与渊明合，九日无新篘。儿曹处此境，四顾定复愁。惟此三老翁，浩然无所忧。作诗配日月，万古长空流。寄谢酩酊子，讵识黄花秋。
拟咏贫士七首·其四
作者：方回
朝代：元
体裁：古风

昔在冯敬通，晚节极穷困。岂不尝专城，肥遁故无闷。如何彼江生，赋此以为恨。政坐不能隐，揣谓意有怨。与世一不合，心迹当两远。岂容近市朝，尚与俗物溷。
挽分水柳溪何处士二首
作者：方回
朝代：元

太学师名士，初踰志学年。树萱竭甘旨，肯室擅林泉。盗踵兵戈起，家并里社全。陈蕃旧悬榻，惜未致斯贤。历数更端后，英雄崛起间。子真逃谷口，角里老商颜。德共三槐远，名堪五柳攀。知贤惭拙守，论撰幸藏山。
挽分水柳溪何处士二首·其一
作者：方回
朝代：元
体裁：五言律诗

太学师名士，初踰志学年。树萱竭甘旨，肯室擅林泉。盗踵兵戈起，家并里社全。陈蕃旧悬榻，惜未致斯贤。
挽分水柳溪何处士二首·其二
作者：方回
朝代：元

历数更端后，英雄崛起间。子真逃谷口，角里老商颜。德共三槐远，名堪五柳攀。知贤惭拙守，论撰幸藏山。
挽分水柳溪何处士二首回生丁亥方端叟乙酉长二岁其弟名万里庚寅少三岁用予旧韵来订兄弟之盟依韵奉答二首·其一
作者：方回
朝代：元
体裁：五言律诗

闻说庚寅弟，兼思乙酉兄。楼高江树远，帆去暮潮平。药岂能延寿，符焉可避兵。各凭心事好，共保岁寒盟。
挽吕襄阳
作者：方回
朝代：元
体裁：七言律诗

将军报国寸心丹，满眼儿孙尽好官。一品已颁新印绶，九重犹许旧衣冠。碑存岘首怀羊祜，箭著浮图恨贺兰。公论百年应自定，且留忠节后人看。
挽委顺子王防禦
作者：方回
朝代：元
体裁：七言律诗

温饱逍遥八十馀，稗官元自汉虞初。世间怪事皆能说，天下鸿儒有弗如。耸动九重三寸舌，贯穿千古五车书。哀江南赋笺成传，从此韦编锁蠹鱼。
挽艮岩梅府卿
作者：方回
朝代：元

庚午昔同朝，权臣狠且骄。至尊俱芥视，大物遽冰消。密勿毗廊肆，艰难驾使轺。丝毫心有愧，寿肯到今朝。往事括囊坤，元魁罪忍论。咸淳君蔑有，德祐国能存。委曲都司笔，侵寻亚从门。惟公独不肯，手板倒桓温。改卜龟图后，閒居二十年。商颜才聘币，剡曲竟回船。□□无虚日，粢盛有薄田。何须似裴李，绿野及平泉。
挽艮岩梅府卿·其一
作者：方回
朝代：元
体裁：五言律诗

庚午昔同朝，权臣狠且骄。至尊俱芥视，大物遽冰消。密勿毗廊肆，艰难驾使轺。丝毫心有愧，寿肯到今朝。
挽艮岩梅府卿·其三
作者：方回
朝代：元
体裁：五言律诗

改卜龟图后，閒居二十年。商颜才聘币，剡曲竟回船。□□无虚日，粢盛有薄田。何须似裴李，绿野及平泉。
挽艮岩梅府卿·其二
作者：方回
朝代：元
体裁：五言律诗

往事括囊坤，元魁罪忍论。咸淳君蔑有，德祐国能存。委曲都司笔，侵寻亚从门。惟公独不肯，手板倒桓温。
探菊二首
作者：方回
朝代：元

秋旱今年冷意乖，将无断送老生涯。山田百谷俱焦槁，一雨何妨为菊花。心最怜渠旱菊苗，蕊青如粟间如椒。小劳汲井何妨事，有酒吾当着酒浇。
探菊二首·其一
作者：方回
朝代：元
体裁：七言绝句

秋旱今年冷意乖，将无断送老生涯。山田百谷俱焦槁，一雨何妨为菊花。
探菊二首·其二
作者：方回
朝代：元
体裁：七言绝句

心最怜渠旱菊苗，蕊青如粟间如椒。小劳汲井何妨事，有酒吾当着酒浇。
改白云庵疏语为李道大
作者：方回
朝代：元
体裁：古风

昔有隐君子，中年洛阳居。击壤歌太平，洛人为结庐。名曰安乐窝，花间行小车。昔有贤宰相，退休寓洛都。心乎爱此老，卜邻同里闾。买园广其宅，至今传画图。贤宰富彦国，隐君邵尧夫。走也非隐君，贤宰今不无。草草白云庵，隙地日自锄。欲筑三两亭，冠盖延朋徒。劝君可绿蚁，揣己无青蚨。解剑肯指廪，芳名宜大书。
放夜
作者：方回
朝代：元
体裁：七言律诗

深夜楼前笑语哗，禁街钟鼓暂停挝。冶游谑浪非吾事，富足欢娱有几家。春酒可能融鬓雪，书灯独自照梅花。黄柑犹见升平物，四十年前客永嘉。
故太学徐君哀辞
作者：方回
朝代：元
体裁：七言律诗

蹈海沈江合比踪，子阳蛙坎可能容。自闻门外韩擒虎，岂乏云间陆士龙。信矣百年谁不死，哀哉三子亦相从。烂为井底泥无恨，肯顾区区马鬣封。
故王氏安人挽辞
作者：方回
朝代：元
体裁：五言律诗

淑配生同邑，钱王锦绣乡。甫登重卦寿，遽掩若堂丧。桑梓推真节，芝兰笃义方。冥冥资佛力，长子作缁郎。
数日项颊颧咽肿痛髪中有疮
作者：方回
朝代：元
体裁：七言律诗

有生必死理之常，酒到何为不举觞。未问刘伶坟上土，何妨张咏鬓边疮。叔和解诀行尸脉，仲景工言越婢汤。知命吾当谢医药，服膺参也战兢章。
文公书院新创
作者：方回
朝代：元
体裁：七言律诗

新堂育士焕榱椽，突起文公故宅边。孟子向来推亚圣，邹人谁不企先贤。遗书会萃垂千古，缺典因循近百年。为问杏坛旧邻里，颜曾以后岂无传。
文公故居有怀
作者：方回
朝代：元
体裁：七言律诗

慷慨怀人独倚楼，定应故国此神游。共知道派传洙泗，犹觉文星贯斗牛。八佾舞移谁有鲁，两楹梦断已无周。先生不遇关何事，更作离骚一段愁。
断桥西人家三首
作者：方回
朝代：元

无数菰蒲间藕花，万丝垂柳曳风斜。竹篱茅舍浑如画，最爱桥西第一家。主人傥不粗能吟，辜负湖天水竹林。我若移家来此住，诗人无数日相寻。望极苏堤欲尽头，丛篁老柳水天秋。船中遥看家家好，却恐君来住亦愁。
断桥西人家三首·其一
作者：方回
朝代：元
体裁：七言绝句

无数菰蒲间藕花，万丝垂柳曳风斜。竹篱茅舍浑如画，最爱桥西第一家。
断桥西人家三首·其三
作者：方回
朝代：元
体裁：七言绝句

望极苏堤欲尽头，丛篁老柳水天秋。船中遥看家家好，却恐君来住亦愁。
断桥西人家三首·其二
作者：方回
朝代：元
体裁：七言绝句

主人傥不粗能吟，辜负湖天水竹林。我若移家来此住，诗人无数日相寻。
断河酒楼得花字落字二首
作者：方回
朝代：元

忽此四十载，弱冠来京华。缪乘朝士马，偶驾刺史车。谤墨满褚笥，战血腥干铘。良喜返初服，草屩牧羜豭。曷乃浪复出，头雪眼已花。市人幸不识，徒步趋酒家。惊倒道上客，高楼何欢哗。醉卧忘解衣，巷瓯朝鸣茶。六客三老翁，范张雅善谑。逆耳两能受，傍观殊错愕。当其未醉时，容言极温恪。美俗誇英多，玄理探敷落。罚？弗少恕，谈锋遂相斫。傥非德将之，岂不咎狂药。红尘玄都观，玉树临春阁。此感独慨予，默然引深酌。
断河酒楼得花字落字二首·其一
作者：方回
朝代：元
体裁：古风

忽此四十载，弱冠来京华。缪乘朝士马，偶驾刺史车。谤墨满褚笥，战血腥干铘。良喜返初服，草屩牧羜豭。曷乃浪复出，头雪眼已花。市人幸不识，徒步趋酒家。惊倒道上客，高楼何欢哗。醉卧忘解衣，巷瓯朝鸣茶。
断河酒楼得花字落字二首·其二
作者：方回
朝代：元

六客三老翁，范张雅善谑。逆耳两能受，傍观殊错愕。当其未醉时，容言极温恪。美俗誇英多，玄理探敷落。罚？弗少恕，谈锋遂相斫。傥非德将之，岂不咎狂药。红尘玄都观，玉树临春阁。此感独慨予，默然引深酌。
断酒半月馀
作者：方回
朝代：元
体裁：五言律诗

毒手遭风伯，危机伏醉乡。不成摩诘病，未悔次公狂。饮器质钱尽，酤垆添价昂。酒徒容改事，瓦碗茗芽香。
新晴
作者：方回
朝代：元
体裁：七言绝句

女伴新晴喜晒衣，老人閒步览春晖。隔篱一树桃花发，初见今年粉蝶飞。
新晴过张村旧巡检寨
作者：方回
朝代：元
体裁：五言律诗

干戈踰一纪，几度此江边。近觉全无盗，仍欣粗有年。炊烟生古屋，晴日照新船。犹忆纷纭际，偷生尽可怜。
方去言府判挽诗二首
作者：方回
朝代：元

诸老非前日，吾宗有若人。大圭全粹质，劲柏挺长身。仓卒完乡县，艰难寝战尘。深惭铭笔短，未足永坚珉。壬戌同登日，秋崖尚见之。王家子敬字，谢氏惠连诗。乡校六龙渡，宗盟七桂枝。残碑麟笔绝，后死叹吾衰。
方去言府判挽诗二首·其一
作者：方回
朝代：元
体裁：五言律诗

诸老非前日，吾宗有若人。大圭全粹质，劲柏挺长身。仓卒完乡县，艰难寝战尘。深惭铭笔短，未足永坚珉。
方去言府判挽诗二首·其二
作者：方回
朝代：元
体裁：五言律诗

壬戌同登日，秋崖尚见之。王家子敬字，谢氏惠连诗。乡校六龙渡，宗盟七桂枝。残碑麟笔绝，后死叹吾衰。
旅况戏题
作者：方回
朝代：元
体裁：五言律诗

行役亦何聊，听予旅况谣。水须分岭顶，路必过山腰。早问人求店，无轻马度桥。衣袍不解带，侧卧几寒宵。
旅次感事
作者：方回
朝代：元
体裁：五言排律

溪港周遭曲，田原迤逦赊。猿猱崖刻削，乌鸟树槎牙。近水皆宜竹，先春已报茶。千村经劫火，万境叹虚花。破落馀神庙，荒残少富家。见人唯欲避，问事只成嗟。俗异言难晓，程脩路恐差。前朝题壁士，往往字如鸦。
旅穷中报生孙名曰守
作者：方回
朝代：元
体裁：七言律诗

瘦面皴肌暗自扪，薪殚粲尽复空樽。浪言官至同三品，且喜家生第四孙。孰谓将军骓不逝，其如处士菊犹存。忍穷守道吾心定，胙土专城莫更论。
旅闷十首
作者：方回
朝代：元

病恐医难谢，贫惊籴愈昂。未甘频饵药，只欲暂休粮。暑殆无凉处，饥容有熟乡。归欤谋藿食，不敢畏秋阳。久閒仍久客，焉敢罪奴僮。灶下横蛇蜕，门前积马通。分衣犹恶敝，彻馔即闻空。儿子扶行好，秋溪望乃翁。旧观繁华绝，馀风巧伪滋。人穷何不至，俗薄故堪嗤。敝帚犹艰借，劳薪自暗炊。扶摇九万里，遥谢庶风雌。彼姝复此粲，人面外堪看。鹦鹉虽能语，芙蓉岂耐寒。舌甜元可畏，背毁更多端。昵昵徒为耳，云龙许控抟。吟窗委巷间，四顾尽尘阛。屋角才孤树，楼西仅远山。群饥乌谩噪，高举鹄容攀。夜静看星斗，秋风喜渐还。年饥身复病，食尽药无良。此老何其窘，于诗自不妨。暑窗从纸破，晴井放绳长。稍觉愁眉展，初秋夜欲凉。运启奎占瑞，途殚彗告危。晚生违盛际，后死值衰期。何啻三归备，宁虞九鼎移。焉知专夜妾，竟孕别人儿。西湖西畔路，死魅复游魂。早作千年调，能容一尺浑。国刑修己怨，王爵报私恩。纵许留遗孽，终无令子孙。升沉元有命，不在巧谋身。政使魁廷彦，兼能位谏臣。一时侪恶党，百世号憸人。所得都能几，风花瞬息春。浩浩观今古，憧憧角利名。学如未闻道，死似不曾生。琐碎禽虫语，芳鲜草树荣。过时随变灭，历代几公卿。
旅闷十首·其一
作者：方回
朝代：元
体裁：古风

病恐医难谢，贫惊籴愈昂。未甘频饵药，只欲暂休粮。暑殆无凉处，饥容有熟乡。归欤谋藿食，不敢畏秋阳。
旅闷十首·其七
作者：方回
朝代：元
体裁：古风

运启奎占瑞，途殚彗告危。晚生违盛际，后死值衰期。何啻三归备，宁虞九鼎移。焉知专夜妾，竟孕别人儿。
旅闷十首·其三
作者：方回
朝代：元
体裁：古风

旧观繁华绝，馀风巧伪滋。人穷何不至，俗薄故堪嗤。敝帚犹艰借，劳薪自暗炊。扶摇九万里，遥谢庶风雌。
旅闷十首·其九
作者：方回
朝代：元
体裁：古风

升沉元有命，不在巧谋身。政使魁廷彦，兼能位谏臣。一时侪恶党，百世号憸人。所得都能几，风花瞬息春。
旅闷十首·其二
作者：方回
朝代：元
体裁：古风

久閒仍久客，焉敢罪奴僮。灶下横蛇蜕，门前积马通。分衣犹恶敝，彻馔即闻空。儿子扶行好，秋溪望乃翁。
旅闷十首·其五
作者：方回
朝代：元
体裁：古风

吟窗委巷间，四顾尽尘阛。屋角才孤树，楼西仅远山。群饥乌谩噪，高举鹄容攀。夜静看星斗，秋风喜渐还。
旅闷十首·其八
作者：方回
朝代：元
体裁：古风

西湖西畔路，死魅复游魂。早作千年调，能容一尺浑。国刑修己怨，王爵报私恩。纵许留遗孽，终无令子孙。
旅闷十首·其六
作者：方回
朝代：元
体裁：古风

年饥身复病，食尽药无良。此老何其窘，于诗自不妨。暑窗从纸破，晴井放绳长。稍觉愁眉展，初秋夜欲凉。
旅闷十首·其十
作者：方回
朝代：元
体裁：古风

浩浩观今古，憧憧角利名。学如未闻道，死似不曾生。琐碎禽虫语，芳鲜草树荣。过时随变灭，历代几公卿。
旅闷十首·其四
作者：方回
朝代：元
体裁：古风

彼姝复此粲，人面外堪看。鹦鹉虽能语，芙蓉岂耐寒。舌甜元可畏，背毁更多端。昵昵徒为耳，云龙许控抟。
无物
作者：方回
朝代：元
体裁：五言律诗

一屋无他物，荒山此僻居。小儿差类我，老马最怜渠。久绝樽中酒，空堆架上书。顽躯犹不死，晚节竟何如。
日长三十韵寄赵宾旸
作者：方回
朝代：元
体裁：五言排律

栗里渊明径，桤林子美堂。乱离容不死，穷乏果何伤。红粒炊籼饭，青薹煮菜汤。甲兵才偃息，城市转荒凉。最苦樵苏贵，曾微药饵良。频仍赊酒饮，卒急卖书偿。败絮熏还曝，粗絺洗更浆。炎蒸虽渐迫，寒冷尚宜防。瀹茗徵瓷盏，包梨集纸囊。头昏修菊枕，肤汗拭藤床。困倦成衰懦，疏慵欠激昂。厩空需马藁，碓净缺鸡糠。思虑徒迂阔，营求竟渺茫。忆儿观燕乳，怀友听莺吭。守分甘丘壑，逢时付庙廊。骨骸同朽腐，名字孰芬香。但握锄犁柄，终逃鈇钺铓。交游多竖褐，谈话止农桑。应俗循中道，颐生宝秘方。邻僧营藏字，侠士戏球场。角武焉能往，摛文或可当。病稀摩诘问，歌类接舆狂。举世嘲痴叔，何人识漫郎。北辕回朔漠，南棹辍沅湘。谊气知犹壮，颓龄惧不遑。六旬过眼电，万事满颐霜。静乐非无动，閒遨却似忙。连苔移巨石，带露数新篁。天地诗人少，山林夏日长。此心无别路，一武到羲黄。
日长至寓杭
作者：方回
朝代：元

閒身不想入鹓行，家近何分客与乡。所喜今年年最稔，又逢此日日初长。云容顿改不为雨，雪意尚悭仍作霜。岂意老翁开八帙，朋来聊与共清觞。自从丱角至童颠，是事无心总听天。今日喜逢长至日，来年恰遇古希年。一官三纪閒居半，万马千军命偶全。适有蜜蜂肯伴我，晴香烂醉玉梅前。
日长至寓杭·其一
作者：方回
朝代：元
体裁：七言律诗

閒身不想入鹓行，家近何分客与乡。所喜今年年最稔，又逢此日日初长。云容顿改不为雨，雪意尚悭仍作霜。岂意老翁开八帙，朋来聊与共清觞。
日长至寓杭·其二
作者：方回
朝代：元
体裁：七言律诗

自从丱角至童颠，是事无心总听天。今日喜逢长至日，来年恰遇古希年。一官三纪閒居半，万马千军命偶全。适有蜜蜂肯伴我，晴香烂醉玉梅前。
早发新城港
作者：方回
朝代：元
体裁：古风

月晕竟无风，亦复无社雨。俗谚犹不验，况乃古书语。客子上桐江，清晓发鸣橹。如何秋令半，犹此苦剧暑。爬肤垢满爪，汗流如炊煮。今年夏苦寒，悬知当有许。二僧昨同舟，斗酒取无所。竟夕卧复起，饥渴相尔汝。向背迷星辰，回环莽洲渚。谁家火独明，浩叹感今古。
早大雾午大风寇销兵解之象
作者：方回
朝代：元
体裁：五言律诗

骤合公超雾，俄飞禦寇风。大声千里动，阴翳一时空。远睇烽楼外，愁吟战鼓中。所思何日见，还得一樽同。
早桃花
作者：方回
朝代：元
体裁：七言绝句

刘郎异种出天台，雪里夭夭解早开。邻舍觅花聊折送，祇应遥认是红梅。
早见桃花
作者：方回
朝代：元
体裁：五言律诗

离家四五程，所至尽堪惊。未许盗皆息，焉能军不行。人移山里住，春废道傍耕。破屋知谁主，桃花照眼明。
早起
作者：方回
朝代：元
体裁：七言律诗

万事峥嵘入夜思，稍欣无病且无饥。山田望稔秋收近，暑月乘凉早起宜。暗撚须髯惊露湿，倦爬疥癣喜风吹。买薪汲水营蔬茹，草草盘餐了一炊。
早起
作者：方回
朝代：元
体裁：五言律诗

窗曙书灯暗，閒居免报衙。争鸣百舌鸟，各占一枝花。寝内儿犹睡，厨中物未赊。露寒衫袖湿，倚遍石栏斜。
早起
作者：方回
朝代：元
体裁：七言律诗

调和风雨顺星辰，幸是人间自有人。老赖独眠无疾病，閒能早起更精神。胸中羲后先天易，物外无怀太古民。颇怪吾庐旧山色，不随时世与俱新。
早起煮药
作者：方回
朝代：元
体裁：五言律诗

五更钟已动，起步望中庭。东壁忽闻雨，西窗犹见星。□□燃小灶，汲水净空瓶。儿子归来好，年来乏使令。
早过牛头岭
作者：方回
朝代：元
体裁：五言律诗

吾行十馀里，未有一人行。不见炊烟起，唯闻野水鸣。日轮山罅出，露点草头明。处处防豺虎，田家晏始耕。
早风未顺喜晴
作者：方回
朝代：元
体裁：七言律诗

数星犹自耿寒空，海气弥天晓日红。没胫已无当路雪，打头不过暂时风。乡情客思鸿飞外，春色晴光鹊语中。临酒对花犹健在，谁云矍铄一衰翁。
昌化道中
作者：方回
朝代：元
体裁：五言排律

县街长五里，当路卧耕牛。民户时常闭，官征琐屑收。永无灯火市，况有管弦楼。崖石偏欺马，湍溪不受舟。荤膻何可致，蔬茹尚难求。客籴珠同价，村沽水杂篘。采樵多遇虎，护果最防猴。烟火销荒店，茅茨溃废邮。兵戈虽幸免，赋役更深忧。不是山堪赏，行人步步愁。
春前一日还家
作者：方回
朝代：元
体裁：七言律诗

最险王干三岭路，加之雨滑马行迟。忽惊山客俱来迓，谁报家人已预知。饤果待斟分岁酒，剪蔬先赋立春诗。旧闻六十犹痴谚，尚少一年焉不痴。
春半久雨走笔五首
作者：方回
朝代：元

月馀不浴不梳头，垢服埃巾独倚楼。万古事销閒里醉，一年春向雨中休。天时才暖又还冷，人世少欢多是愁。治乱无穷如纠缠，华山高卧最为优。早从师读易乾元，晚乃微探性命源。道在一前包宇宙，心无二处契羲轩。行将死矣依先冢，即合归欤理故园。二十馀年复韦布，人生焉用两朱轓。才喜晴明又雨阴，寻春未了早春深。牡丹芍药□□□，寒食清明上冢心。诗癖已应吟万首，酒狂何止费千金。□□百岁三分过，屡死焉知活到今。万事心空口亦钳，如何感事气犹炎。落花满砚慵磨墨，乳燕归梁急捲帘。诗句妄希敲月贾，郡符深愧钓滩严。千愁万恨都消处，笑指邻楼一酒帘。耳焦发秃四肢枯，年近非熊异壮图。见识渐高诗□□，精神常好酒相扶。地舆茂育元非有，天宇空虚不是无。自笑太仓中一粒，梦魂夜夜侍都俞。
春半久雨走笔五首·其一
作者：方回
朝代：元
体裁：七言律诗

月馀不浴不梳头，垢服埃巾独倚楼。万古事销閒里醉，一年春向雨中休。天时才暖又还冷，人世少欢多是愁。治乱无穷如纠缠，华山高卧最为优。
春半久雨走笔五首·其三
作者：方回
朝代：元
体裁：七言律诗

才喜晴明又雨阴，寻春未了早春深。牡丹芍药□□□，寒食清明上冢心。诗癖已应吟万首，酒狂何止费千金。□□百岁三分过，屡死焉知活到今。
春半久雨走笔五首·其二
作者：方回
朝代：元
体裁：七言律诗

早从师读易乾元，晚乃微探性命源。道在一前包宇宙，心无二处契羲轩。行将死矣依先冢，即合归欤理故园。二十馀年复韦布，人生焉用两朱轓。
春半久雨走笔五首·其五
作者：方回
朝代：元
体裁：七言律诗

耳焦发秃四肢枯，年近非熊异壮图。见识渐高诗□□，精神常好酒相扶。地舆茂育元非有，天宇空虚不是无。自笑太仓中一粒，梦魂夜夜侍都俞。
春半久雨走笔五首·其四
作者：方回
朝代：元
体裁：七言律诗

万事心空口亦钳，如何感事气犹炎。落花满砚慵磨墨，乳燕归梁急捲帘。诗句妄希敲月贾，郡符深愧钓滩严。千愁万恨都消处，笑指邻楼一酒帘。
春后喜晴
作者：方回
朝代：元
体裁：七言律诗

挈身归卧万山中，多谢灯花夜夜红。老病面颜开喜色，雪霜天地转春风。菜鲜果脆深杯酌，衾汗鞋泥慢火烘。宽著心肠任时运，一顽能禦百忧攻。
春寒
作者：方回
朝代：元
体裁：七言绝句

灯节萧条雷后雪，花天料峭雨馀霜。经旬不出无情绪，恰见鹅儿似酒黄。
春寒久病
作者：方回
朝代：元
体裁：七言律诗

似觉今年太坎轲，春寒无策与降魔。断支酒费贫如故，细读医书病更多。客梦乡关心破碎，好花时节雨消磨。时人岂识衣冠会，清朗兰亭晋永和。
春寒纪异
作者：方回
朝代：元
体裁：古风

今年一何异，人日苦连雨。甲子复不晴，吾密识诸簿。烧灯前一夕，轰然震雷鼓。醉卧初未闻，遄骇雪霰舞。乍暄汗肤烂，倏冻尪脊偻。造物谑百昌，摩手遽斫斧。侵寻二月初，野桃半吞吐。严霜甚腊天，挫使颜色沮。日昏荡黑子，天暗堕黄土。占谶或未习，灾眚亦可睹。有客言近县，疠鬼肆虐侮。槌撞体肢软，鲠棘喉咽楚。一家朝团栾，暮辄踣四五。上丁祭孔庙，儒冠列如堵。鼻壅背肩缩，咯唾满廊庑。閒居乏薪炭，畏风紧扃户。病轻勿辂医，芎芷自煎煮。横纵乱方书，叠重着褐裋。向来佳气和，藜杖涉园渚。扫涸诇新泉，搜枯揽幽莽。融澌跳鲋鯈，润壤泄蛙鼁。谓即挈蛮榼，所至品村酤。此意未获骋，叉戟已见拒。遥遥莺花饶，惴惴蚕麦腐。身患能有几，时忧卒难数。乾坤亦大矣，一喙其何补。小待春事深，汛墓宴别墅。
春尽
作者：方回
朝代：元
体裁：七言律诗

时时屈指春馀几，日日攒眉雨不晴。邂逅三年为此客，蹉跎一事竟何成。牡丹花过劳乡梦，石首鱼来听市声。自古忍穷尽豪杰，囊无挑药未须惊。
春思
作者：方回
朝代：元
体裁：七言律诗

枯树重看发刺桐，似闻陌上已残红。多端世故干戈后，大好春光老病中。万户独难侯李广，两生宁肯圣孙通。画楼著燕朱帘捲，别有冥冥物外鸿。
春日俳体
作者：方回
朝代：元
体裁：七言律诗

气至时来物不违，小园閒步见天机。荷钱欲出鸣蛙出，柳絮才飞乳燕飞。屋少地宽何不可，家贫春好未全非。莫欺白发浑如雪，杯到犹能疾手挥。
春日小园即事十首
作者：方回
朝代：元

閒园草草欠楼台，一纪干戈梦里回。尽失牡丹三百本，新移初见一枝开。小亭新筑赏天香，恍惚春风旧洛阳。人道此翁畦菜手，元来亦解种姚黄。长忆江湖看雨时，插天挂尾玉龙垂。归来老手今无用，养小鱼虾掘小池。摘花不恤种花难，几日工夫一日残。最是好花留不得，不如只种菜花看。城中谁道有花村，吟出园门醉入门。共笑老人骑老马，病身俱瘦壮心存。傍宅荒山几许长，荛夫芸子纵牛羊。何当尽与栽桃李，叠石周遭筑短墙。颓然无用一憨痴，虽老元来未可欺。鼻涕垂颐病拥塞，幽花香处最先知。莳药移花撰石名，稍加心匠可经营。天真不假人为力，绿树啼莺一两声。四十九时初作郡，帆风笠雨十馀年。野花山鸟应相笑，依旧归来无一钱。身隐山中聊复尔，诗传海外岂其然。□间日有人携酒，□恼如天亦醉眠。
春日小园即事十首·其一
作者：方回
朝代：元
体裁：七言绝句

閒园草草欠楼台，一纪干戈梦里回。尽失牡丹三百本，新移初见一枝开。
春日小园即事十首·其七
作者：方回
朝代：元
体裁：七言绝句

颓然无用一憨痴，虽老元来未可欺。鼻涕垂颐病拥塞，幽花香处最先知。
春日小园即事十首·其三
作者：方回
朝代：元
体裁：七言绝句

长忆江湖看雨时，插天挂尾玉龙垂。归来老手今无用，养小鱼虾掘小池。
春日小园即事十首·其九
作者：方回
朝代：元
体裁：七言绝句

四十九时初作郡，帆风笠雨十馀年。野花山鸟应相笑，依旧归来无一钱。
春日小园即事十首·其二
作者：方回
朝代：元
体裁：七言绝句

小亭新筑赏天香，恍惚春风旧洛阳。人道此翁畦菜手，元来亦解种姚黄。
春日小园即事十首·其五
作者：方回
朝代：元
体裁：七言绝句

城中谁道有花村，吟出园门醉入门。共笑老人骑老马，病身俱瘦壮心存。
春日小园即事十首·其八
作者：方回
朝代：元
体裁：七言绝句

莳药移花撰石名，稍加心匠可经营。天真不假人为力，绿树啼莺一两声。
春日小园即事十首·其六
作者：方回
朝代：元
体裁：七言绝句

傍宅荒山几许长，荛夫芸子纵牛羊。何当尽与栽桃李，叠石周遭筑短墙。
春日小园即事十首·其十
作者：方回
朝代：元
体裁：七言绝句

身隐山中聊复尔，诗传海外岂其然。□间日有人携酒，□恼如天亦醉眠。
春日小园即事十首·其四
作者：方回
朝代：元
体裁：七言绝句

摘花不恤种花难，几日工夫一日残。最是好花留不得，不如只种菜花看。
春晚杂兴十二首
作者：方回
朝代：元

七年守郡罢三年，卖尽山中五顷田。书籍可捐衣可典，犹能醉面仰看天。林下萧然一秃翁，吟髭全白醉颜红。米盐薪炭时时绝，自古诗人例合穷。卖茶犹说有征讥，蕨菜何为入市稀。往往提篮采山者，怕逢猛虎竟空归。午亭春醉耸吟肩，终是风流不愧天。屑麦调酥慢熬火，牡丹花共菊芽煎。漫浪桐江一把麾，往来今积十年诗。次山自序舂陵集，岂望夔州杜二知。岂有耶溪父老钱，无朝无暮在樽前。樱桃豌豆分儿女，草草春风又一年。随分栽蔬复种花，逐时温酒又煎茶。两儿能售严州屋，便可归来共一家。尪羸老马尚堪骑，象笏金章已属谁。政使死时无一物，清心壮胆有天知。溪鱼山笋佐新篘，大胜长安上酒楼。春老犹寒宿酲困，酴醾花下拥绵裘。桐花落尽熟朱樱，无数珍禽绕树鸣。绣羽翠衿政堪玩，伊谁轻著弹丸惊。城市尘埃不见诗，西村东坞可寻谁。夏前十日尝新麦，政是江南最好时。芳草茸茸没屦深，清和天气润园林。霏微小雨初晴处，暗数青梅立树阴。
春晚杂兴十二首·其一
作者：方回
朝代：元
体裁：七言绝句

七年守郡罢三年，卖尽山中五顷田。书籍可捐衣可典，犹能醉面仰看天。
春晚杂兴十二首·其七
作者：方回
朝代：元
体裁：七言绝句

随分栽蔬复种花，逐时温酒又煎茶。两儿能售严州屋，便可归来共一家。
春晚杂兴十二首·其三
作者：方回
朝代：元
体裁：七言绝句

卖茶犹说有征讥，蕨菜何为入市稀。往往提篮采山者，怕逢猛虎竟空归。
春晚杂兴十二首·其九
作者：方回
朝代：元
体裁：七言绝句

溪鱼山笋佐新篘，大胜长安上酒楼。春老犹寒宿酲困，酴醾花下拥绵裘。
春晚杂兴十二首·其二
作者：方回
朝代：元
体裁：七言绝句

林下萧然一秃翁，吟髭全白醉颜红。米盐薪炭时时绝，自古诗人例合穷。
春晚杂兴十二首·其五
作者：方回
朝代：元
体裁：七言绝句

漫浪桐江一把麾，往来今积十年诗。次山自序舂陵集，岂望夔州杜二知。
春晚杂兴十二首·其八
作者：方回
朝代：元
体裁：七言绝句

尪羸老马尚堪骑，象笏金章已属谁。政使死时无一物，清心壮胆有天知。
春晚杂兴十二首·其六
作者：方回
朝代：元
体裁：七言绝句

岂有耶溪父老钱，无朝无暮在樽前。樱桃豌豆分儿女，草草春风又一年。
春晚杂兴十二首·其十
作者：方回
朝代：元
体裁：七言绝句

桐花落尽熟朱樱，无数珍禽绕树鸣。绣羽翠衿政堪玩，伊谁轻著弹丸惊。
春晚杂兴十二首·其十一
作者：方回
朝代：元
体裁：七言绝句

城市尘埃不见诗，西村东坞可寻谁。夏前十日尝新麦，政是江南最好时。
春晚杂兴十二首·其十二
作者：方回
朝代：元
体裁：七言绝句

芳草茸茸没屦深，清和天气润园林。霏微小雨初晴处，暗数青梅立树阴。
春晚杂兴十二首·其四
作者：方回
朝代：元
体裁：七言绝句

午亭春醉耸吟肩，终是风流不愧天。屑麦调酥慢熬火，牡丹花共菊芽煎。
春残归思
作者：方回
朝代：元
体裁：七言律诗

春残江水匝江城，尚忆初来雪未晴。果菜芳辛频代谢，禽鱼孕育各生成。昼长独坐拍棋子，夜静不眠攲柝声。南望湘漓杳无耗，黟峰桐岘最关情。
春江多大风
作者：方回
朝代：元
体裁：古风

春江多大风，每盛肯遽微。吹人虽不寒，崩浪良足唏。嗔读揭几帙，妒梦摇斋扉。况乃驾舻枻，敢与争狂威。郁郁羁思倦，寥寥遨侣稀。危陟据堤阜，遐眺穷湾圻。引雏鹊始大，长笋荻已肥。草远安所极，絮残犹自飞。眷此惜暮景，感怆将畴依。去国候屡改，怀人事多违。袍弊苦肤汗，药覂惧脉痱。岂无一杯酒，脯茹与同挥。道契讵易致，心赏何可几。天地身一蚁，举动有是非。汹涌复汹涌，四顾吾安归。
春雨不已甚忧蚕麦二首
作者：方回
朝代：元

提篮采叶雨淋淋，蚕妇无言恨自深。绮陌惜花小儿女，愁眉相似不同心。笼炊汤沸饼如银，辛苦焉知种麦人。今岁夏初似高凤，黄云欲割半沉沦。
春雨不已甚忧蚕麦二首·其一
作者：方回
朝代：元
体裁：七言绝句

提篮采叶雨淋淋，蚕妇无言恨自深。绮陌惜花小儿女，愁眉相似不同心。
春雨不已甚忧蚕麦二首·其二
作者：方回
朝代：元
体裁：七言绝句

笼炊汤沸饼如银，辛苦焉知种麦人。今岁夏初似高凤，黄云欲割半沉沦。
是日大雨水涨
作者：方回
朝代：元
体裁：七言律诗

三桥北畔清湖水，双塔西边晓日楼。展转愈知吾事拙，因循复作半年留。海风石首随潮上，梅雨航船入市浮。时节不殊荣悴异，腐儒杯酒暂忘忧。
是日天明复书
作者：方回
朝代：元
体裁：古风

一夕不饮酒，至晓不能眠。无疮体自痒，若有虫啮然。黠鼠肆侮慢，鸣斗窥馀饘。书灯稍已暗，一萤窗隙穿。我兴视星斗，行行空庭间。□树寂无风，斜月□缺环。寓此百馀日，寒迫暑已还。门有索逋客，无日不烦□。□是穷骨健，兼亦苦节坚。比所读何书，高堂十七篇。最□□服传，纂抄续残编。此物付儿子，将来汝谨旃。傥我寿七十，不过十二年。人岂有不死，但有传不传。
晓发富阳县
作者：方回
朝代：元
体裁：七言绝句

长山砻石片帆斜，小雨初晴日眩沙。回首遥看富阳县，青烟低罩一丛花。
晓发秀州城南
作者：方回
朝代：元
体裁：五言律诗

较似苏湖郡，无山四渺然。近城先见塔，出户即乘船。晓泽升红日，秋光际碧天。稻粱无不足，最忆旧丰年。
晓思
作者：方回
朝代：元
体裁：七言律诗

霜天钟鼓趣晨兴，老我无毡脚似冰。千骑马尘跑玉勒，一枝梅影伴香灯。年当致仕元无位，心亦怀归苦未能。政用括囊保衰暮，可劳妒妇愤填膺。
晓枕
作者：方回
朝代：元
体裁：七言律诗

春来何事客江城，攲枕怀人意屡惊。遥夜欲明风雨止，老人无睡鼓钟清。苦难辞酒真成病，强欲酬诗曲徇情。竹密花浓归去好，万山深处听莺声。
晓起
作者：方回
朝代：元
体裁：七言律诗

夜凉无寐起吟诗，正是秋风欲动时。百尺楼高蟾独挂，五更钟过马交驰。道怀了了元无事，世故纷纷总不知。但欠山头埋骨穴，归欤分付与诸儿。
晚春
作者：方回
朝代：元
体裁：七言律诗

典尽寒衣未觉贫，独留破砚伴顽身。不堪苦雨思晴日，肯为残花怨晚春。驱逐忧愁如有道，脱逃老死可无人。悬知兴坏皆常理，且喜朱樱又食新。
晚春客愁五绝
作者：方回
朝代：元

江外芦芽老，城中柳絮飞。春风犹几日，谁与濯征衣。春老鱼苗动，江肥雪水来。大孤山下路，何日泛舟回。想归归未得，悔醉醉还频。不料湓江上，题诗送晚春。十载干戈后，辛勤莳牡丹。岂知身是客，借与别人看。老身何可病，客舍只宜晴。晓鼎催煎药，窗间又雨声。
晚春客愁五绝·其一
作者：方回
朝代：元
体裁：五言绝句

江外芦芽老，城中柳絮飞。春风犹几日，谁与濯征衣。
晚春客愁五绝·其三
作者：方回
朝代：元
体裁：五言绝句

想归归未得，悔醉醉还频。不料湓江上，题诗送晚春。
晚春客愁五绝·其二
作者：方回
朝代：元
体裁：五言绝句

春老鱼苗动，江肥雪水来。大孤山下路，何日泛舟回。
晚春客愁五绝·其五
作者：方回
朝代：元
体裁：五言绝句

老身何可病，客舍只宜晴。晓鼎催煎药，窗间又雨声。
晚春客愁五绝·其四
作者：方回
朝代：元
体裁：五言绝句

十载干戈后，辛勤莳牡丹。岂知身是客，借与别人看。
晚晴
作者：方回
朝代：元
体裁：五言律诗

油泥方滑道，返照隔楼明。年已如秋老，心犹爱晚晴。鼓刀宁异遇，带索定徒行。倚遍阑干夜，寒砧处处声。
晚晴又赋
作者：方回
朝代：元
体裁：五言律诗

疾风吹怒雨，天地闭青春。眼忽惊晴色，心如见故人。迁莺元未老，战马渐无尘。黄鹤楼前路，轻帆好问津。
晚望
作者：方回
朝代：元
体裁：五言律诗

万事何堪挽，江流日夜东。年华三戒后，心绪四愁中。待雪登危阜，观星仰暗空。夜寒天地黑，几室有炉红。
晚望浒墅
作者：方回
朝代：元
体裁：五言律诗

太湖晚山雨，白鸟去冥冥。古冢多无后，荒祠或有灵。异峰搀石骨，远树耸人形。兵革已苏息，废田蒲稗青。
晚登会真道堂望庐山大江作
作者：方回
朝代：元
体裁：古风

春风燠江城，楼台眩桃李。高堂一临眺，傍观谓予喜。予心实不然，俯视悯群蚁。通衢鬨尘埃，委巷困泥滓。膏火煎熬间，樊墙限茅苇。溷处杂酸呻，清思何由起。别有天地宝，注此两眸子。北拱五老峰，西倾九派水。冥冥淡烟外，烱烱残雪里。元气所融结，万古奠南纪。中有不死人，神游常在此。安得月明夜，啸风控赤鲤。导迎呵江神，殿护叱山鬼。脩静无谈玄，慧远勿析理。亦不用湘灵，瑶瑟鼓葱指。稽首青莲仙，大雅叩吟髓。前陶后苏黄，相与奏宫徵。灵文九霄秘，玄关一时启。恍兮发浩歌，洞见开辟始。回谢人间世，日夜虱生虮。腥腻缠臭帤，闻此秽或洗。黄冠似予知，具茗亦粲尔。归卧不成眠，汲井漱寒齿。
晚登涌金门城望湖
作者：方回
朝代：元
体裁：七言律诗

烟昏日落更谁知，四十流年一饷时。水次梅花应独笑，城头老子尚能诗。画船绿幕今如梦，雪鬓苍颜只自悲。淡抹浓妆有馀态，西施终是老西施。
晨起二首
作者：方回
朝代：元

近市招医士，空庖督爨奴。膻荤犹可绝，药饵岂容无。既欲营猫饭，仍当续马刍。晨兴百需缺，独喜见吾雏。蚊蚤宵为梗，葵榴晓可观。偶无酲待解，自觉寝难安。深癖穿蒙密，幽阴度屈盘。忽惊一点露，滴人发间寒。
晨起二首·其一
作者：方回
朝代：元
体裁：五言律诗

近市招医士，空庖督爨奴。膻荤犹可绝，药饵岂容无。既欲营猫饭，仍当续马刍。晨兴百需缺，独喜见吾雏。
晨起二首·其二
作者：方回
朝代：元
体裁：五言律诗

蚊蚤宵为梗，葵榴晓可观。偶无酲待解，自觉寝难安。深癖穿蒙密，幽阴度屈盘。忽惊一点露，滴人发间寒。
景安录示旧雪诗拟简斋走笔赋所感奉谢
作者：方回
朝代：元
体裁：古风

名都十万户，拥貂者为谁。一二达官外，絮纩或无之。南雪压瘴疠，此事不可迟。寠人既云众，速霁斯为宜。天公作恶剧，十日韬晴曦。平地尺未已，塞门湮途岐。少年未更事，骇谓如此奇。危登或深泛，一酣倾百卮。今年老更穷，客炉拥尪羸。稍稍穴窗隙，缩首略一窥。未卜麰麦王，但悯乌鸟饥。大儿寄书来，土冻菜本萎。归家煮荒荠，一饱亦肉糜。宁当卧袁安，何用访戴逵。答云有故人，贻我幼妇词。未妨三十韵，一酬带间诗。
晴过常州
作者：方回
朝代：元
体裁：五言律诗

雪霜何太甚，寒意极今年。红早迎初日，青还见旧天。晴光明草屋，暖力破冰田。堰路应无碍，频频问过船。
暑中閒咏六首
作者：方回
朝代：元

解辔去秋杪，墙垣翳藋蒿。荷锄今夏半，篱落熟瓜桃。道左门常掩，兵馀井未淘。向来手亲种，唯喜一桐高。惊奔万马屯，岂料此身存。长日唯三饭，閒时或一樽。泉深添井索，果熟闭园门。老病更炎热，收心此避喧。能静何忧暑，惟悭足禦贫。每圆攲枕梦，不记剖符身。僧熟频求字，僮顽自浣巾。林间坐磐石，山畔驻行人。谓我无忧者，其谁会此心。乾坤今古事，岁月短长吟。井冷增瓜味，轩晴表树阴。樽中适有酒，聊与客同斟。叹息归来晚，园林亦自都。疏篁新茁笋，乳燕倍添雏。喜雨诗成轴，看山画作图。酱醯资豆麦，伏近笑无储。篱门矮复斜，乌桕发枯槎。曾守诸侯土，还同百姓家。葛囊悬苣子，梅卤渍栀花。臧获修时事，分衣缺布纱。
暑中閒咏六首·其一
作者：方回
朝代：元
体裁：五言律诗

解辔去秋杪，墙垣翳藋蒿。荷锄今夏半，篱落熟瓜桃。道左门常掩，兵馀井未淘。向来手亲种，唯喜一桐高。
暑中閒咏六首·其三
作者：方回
朝代：元
体裁：五言律诗

能静何忧暑，惟悭足禦贫。每圆攲枕梦，不记剖符身。僧熟频求字，僮顽自浣巾。林间坐磐石，山畔驻行人。
暑中閒咏六首·其二
作者：方回
朝代：元
体裁：五言律诗

惊奔万马屯，岂料此身存。长日唯三饭，閒时或一樽。泉深添井索，果熟闭园门。老病更炎热，收心此避喧。
暑中閒咏六首·其五
作者：方回
朝代：元
体裁：五言律诗

叹息归来晚，园林亦自都。疏篁新茁笋，乳燕倍添雏。喜雨诗成轴，看山画作图。酱醯资豆麦，伏近笑无储。
暑中閒咏六首·其六
作者：方回
朝代：元
体裁：五言律诗

篱门矮复斜，乌桕发枯槎。曾守诸侯土，还同百姓家。葛囊悬苣子，梅卤渍栀花。臧获修时事，分衣缺布纱。
暑中閒咏六首·其四
作者：方回
朝代：元
体裁：五言律诗

谓我无忧者，其谁会此心。乾坤今古事，岁月短长吟。井冷增瓜味，轩晴表树阴。樽中适有酒，聊与客同斟。
暑天
作者：方回
朝代：元
体裁：七言律诗

暑天无暑荷天公，似觉吾家亦未穷。荫傍汉朝名将树，凉分楚泽大王风。洛遗书订三焦误，河负图观一点中。忽藉流萤足诗句，黄昏烨熠起林丛。
暑退
作者：方回
朝代：元
体裁：五言律诗

逆旅朝难夕，更生暑忽凉。自能捐嗜欲，足可看奔忙。即恐来鸿雁，翻成畏雪霜。去年几人健，同与嗅秋香。
月月红花
作者：方回
朝代：元
体裁：七言绝句

十二循环换律筒，芳葩长是笑春风。山家不识尧蓂荚，日历聊凭月月红。
有感
作者：方回
朝代：元
体裁：七言律诗

玩透羲爻未画前，今时天即古时天。回空其庶亦其庶，轲死不传焉不传。积愤淫伤诗未削，暗筹微婉史谁编。继周百世民彝在，岂为兴亡有变迁。
有感三首
作者：方回
朝代：元

仓皇得郡免朝辞，十六年间老转痴。一角未堪峨獬豸，二螯敢笑食蟛蜞。刊摩干宝搜神记，啸咏陶潜责子诗。格是世人无识者，可能更索树神知。十年归把钓鱼竿，万变惟凭冷眼看。白发相寻点鬼簿，紫金焉得返魂丹。渐惊老旧遗民尽，欲问承平往事难。秋日未须畏残暑，浙江潮退即天寒。今沿古溯醉眉攒，堪转舆旋老眼寒。昼静倚楹常独立，夜深抚几忽长叹。关张运去金刀绝，王谢声沉玉树残。欲淬笔锋刳鬼胆，生冤死恨海漫漫。
有感三首·其一
作者：方回
朝代：元
体裁：七言律诗

仓皇得郡免朝辞，十六年间老转痴。一角未堪峨獬豸，二螯敢笑食蟛蜞。刊摩干宝搜神记，啸咏陶潜责子诗。格是世人无识者，可能更索树神知。
有感三首·其三
作者：方回
朝代：元
体裁：七言律诗

今沿古溯醉眉攒，堪转舆旋老眼寒。昼静倚楹常独立，夜深抚几忽长叹。关张运去金刀绝，王谢声沉玉树残。欲淬笔锋刳鬼胆，生冤死恨海漫漫。
望南山别峰见树间烟出知有隐者
作者：方回
朝代：元
体裁：古风

南山有别峰，石树相因依。兹晨偶流目，遥见青烟微。未知此林下，谁家掩荆扉。我亦欲一往，结茅纫槲衣。秋饭所种粟，春羹自生薇。今年四阅月，孤城闭贼围。当其薪粲绝，无翅何由飞。客谓郊关外，似觉事转非。岁俭剽夺急，村荒游徼稀。豺狼方磨牙，择人以自肥。市隐世态恶，岩栖心事违。四海岂不广，惆怅将焉归。
望大江
作者：方回
朝代：元
体裁：五言律诗

春草茫茫阔，春江渺渺流。断魂欲谁诉，极目使人愁。更过天垂处，应无地尽头。豪商似差乐，槌鼓发盐舟。
望庐山怀旧
作者：方回
朝代：元
体裁：五言律诗

夜入庐山路，开元万柱宫。穿廊石渠水，凉座竹林风。羽客谈霏雪，星郎气吐虹。劫灰如可问，无复昔人同。
望湖
作者：方回
朝代：元
体裁：五言律诗

涌金楼下路，小艇尚堪呼。衰疾吾如此，湖山了不殊。兴亡忽今昔，红绿自莲蒲。近说迁渔户，穷鳞气稍苏。
望西太乙宫四圣观半为僧寺
作者：方回
朝代：元
体裁：七言绝句

红墙半旧粉墙新，泥塑金涂各有神。僧道不须閒计较，等为和靖守坟人。
木绵怨
作者：方回
朝代：元
体裁：古风

湖山一笑乾坤破，欺孤弱寡成迁播。不念六宫将北行，太师双拥婵娟卧。甬东香艳到漳南，争看并蒂芙蓉过。天兵及颈幸全尸，想见骈肩泪珠堕。木绵花下痛犹新，已向谁家踏舞茵。长头未及死肉冷，折齿遽专妆面春。赤城战场夜避火，万里又随燕塞尘。肉食酪浆更苟活，不惭金谷坠楼人。万户郎君遄卒死，却自金台还故里。嗟尔薄命两佳人，三为人妾亦可已。巧画蛾眉拙针线，空自纤纤长十指。后堂执乐换小名，更事少年贵公子。忆昔军中入相时，潜搜密逻渔妖姬。民间妻女凛不保，何啻如花三五枝。曲江近前少陵恐，今日总孕他人儿。贱获淫婢何所知，但为权臣深惜之。
木香花
作者：方回
朝代：元

海南药物木香重，何似？松高架花。春晚日长香满院，天教富贵属诗家。
朱字兰亭
作者：方回
朝代：元
体裁：七言绝句

倾城国色著胭脂，红字兰亭又出奇。比换鹅书更姿媚，一杯卯酒醉西施。
朱桥早行
作者：方回
朝代：元
体裁：古风

田间夜打稻，茅茨耿明灯。客行过篱外，吠犬似可憎。放马齧露草，小憩寒塘塍。坐念今民间，贪吏无与绳。幸此岁稍稔，庶足供科徵。不然岂不窘，况乃军旅兴。往者孰柄国，未谓杞遽崩。伪心感咎證，水旱常频仍。兹独有年屡，天仁良可凭。缓辔忽得句，数星陂水澄。
朱用和用予南山旧韵次韵谢并呈罗弘道
作者：方回
朝代：元
体裁：七言律诗

妙论剧谈逢大敌，深林荫樾尾清游。柳州先记知非偶，陆相荒庄愧不秋。似舅远寻昆弟好，老生猥与介宾谋。凄其廿载龙门梦，垫角曾登李尹舟。
杂书五首
作者：方回
朝代：元

鼻涕垂颐银竹冻，脑脂遮眼黑花飞。此身尚觉非吾有，焉问人间万事非。卜世周家谓过之，从来历数亦难知。岂期河洛亡三翮，不比房心续续微。细修佳传酬知己，曲就微生赖若人。一点报恩心独在，时时常见梦中身。一毫不敢昧苍天，生世明年七十年。自恨肉身无报答，日常饱饭夜安眠。饶君遒紧日千篇，未办骊珠出九渊。欲诣彭城陈正字，须参南岳赵章泉。
杂书五首·其一
作者：方回
朝代：元
体裁：古风

鼻涕垂颐银竹冻，脑脂遮眼黑花飞。此身尚觉非吾有，焉问人间万事非。
杂书五首·其三
作者：方回
朝代：元
体裁：古风

细修佳传酬知己，曲就微生赖若人。一点报恩心独在，时时常见梦中身。
杂书五首·其二
作者：方回
朝代：元
体裁：古风

卜世周家谓过之，从来历数亦难知。岂期河洛亡三翮，不比房心续续微。
杂书五首·其五
作者：方回
朝代：元
体裁：古风

饶君遒紧日千篇，未办骊珠出九渊。欲诣彭城陈正字，须参南岳赵章泉。
杂书五首·其四
作者：方回
朝代：元
体裁：古风

一毫不敢昧苍天，生世明年七十年。自恨肉身无报答，日常饱饭夜安眠。
杂兴十二首
作者：方回
朝代：元

生世六六载，始获玷末科。选官六六载，仕少閒日多。逆旅脱兵火，专城免干戈。中原久隔绝，忽焉得经过。水涸梁山泊，淮流受黄河。往者故已矣，方来将若何。开岁七十一，聊拟自挽歌。十月菊半槁，垂迫长至节。炎州天气殊，蛰户犹未闭。北方当此时，无雨有为雪。吴霖百昼夜，不见霜露结。瘦马溅腐泥，裸袒舟子热。老子所居隘，粪秽足呕泄。西望万重山，中有茅宇洁。何当归去来，独卧一榻设。诗礼以发冢，非独王莽然。手不离珠玉，世岂一桓玄。昔在鲁闻人，匪值孔圣旃。焉得两观诛，破彼辨与坚。子陵湍石上，元亮菊篱边。夷齐不可跂，赖有此二贤。风高紫兰摧，雪近黄菊槁。物理有代谢，焉得长美好。古圣毓庶物，必欲使寿老。不幸凶短折，岂若保终考。庄生强齐物，妄谓彭聃夭。龟鹤动千龄，难与蜉蝣道。什袭夜光璧，谁忍碎兹宝。我评菊与兰，终胜百凡草。古人谨庙萃，后世重墓藏。埋骨冀裕后，其术传青囊。富贵出葬穴，此说何渺茫。含襚富珠玉，所见尤不长。自从开辟来，天地几战场。祸乱遭发掘，不免帝与王。甚者有逆孙，暴其先世丧。何由系彼颈，巨刃挥天扬。七十合致仕，已閒十六年。不谓得此寿，念之岂非天。固穷甘蔬饭，窒欲省药钱。脱遇人负我，微愠遄释然。岂无不朽句，作诗垂万篇。人品虽中中，此心无愧焉。兹辰何太喜，久雨见红日。当其阴晦时，日未尝不出。有物苦障之，云雾暗如漆。谗夫蔽天明，忽去巷伯嫉。泥污后土乾，归路赁驴匹。山中可酿酒，自舂元亮秫。预量小儿孙，时索梨与栗。茅檐得霜晴，炙背阅书帙。稻熟苦淫雨，九月尽十月。已刈及未刈，半芽半漂没。饥饱系民命，此变岂可忽。云师如葛伯，仇饷佚天罚。死木生菌蕈，化萤草未歇。恒燠缪为恩，乖气一何悖。何如时寒风，霜晴大明揭。田父得舂枕，一饭肉白骨。人固有倒行，天亦有逆施。脍肝富且寿，沴气乃至兹。岁旱茂稊稗，夜暗号鸮鸱。正卯宜一律，遇涂姑巽辞。麟经没其名，直以盗书之。万古流恶声，荣华能几时。势位高于己，谄子奴事之。虎后狐前行，假威将谁欺。才艺卑于己，苟且相追随。庶几不见軏，延誉借谀辞。老夫久择交，此心故异兹。勿攀势位高，毋友才艺卑。章惇招不往，丰谷以为师。彭城陈正字，贻我有良规。请托或有求，攀附谓可羡。不羡复不求，贵公何必见。耻折元亮腰，免向宣明面。江淹所赋恨，未必识冯衍。甘从伯伦醉，久忘子夏战。白首尔同归，自作岂天谴。鲁论安昌侯，田至二百顷。后堂罗曲旃，女乐极妍靓。晚爱肥牛亭，僣上辄有请。行内忧外家，略不效忠鲠。口张理义门，胸裹利欲阱。持国送与人，独欲保首领。焉知赤眉祸，暴尸肉未冷。寄言发冢儒，厥报捷响影。
杂兴十二首·其一
作者：方回
朝代：元
体裁：古风

生世六六载，始获玷末科。选官六六载，仕少閒日多。逆旅脱兵火，专城免干戈。中原久隔绝，忽焉得经过。水涸梁山泊，淮流受黄河。往者故已矣，方来将若何。开岁七十一，聊拟自挽歌。
杂兴十二首·其七
作者：方回
朝代：元
体裁：古风

兹辰何太喜，久雨见红日。当其阴晦时，日未尝不出。有物苦障之，云雾暗如漆。谗夫蔽天明，忽去巷伯嫉。泥污后土乾，归路赁驴匹。山中可酿酒，自舂元亮秫。预量小儿孙，时索梨与栗。茅檐得霜晴，炙背阅书帙。
杂兴十二首·其三
作者：方回
朝代：元
体裁：古风

诗礼以发冢，非独王莽然。手不离珠玉，世岂一桓玄。昔在鲁闻人，匪值孔圣旃。焉得两观诛，破彼辨与坚。子陵湍石上，元亮菊篱边。夷齐不可跂，赖有此二贤。
杂兴十二首·其九
作者：方回
朝代：元
体裁：古风

人固有倒行，天亦有逆施。脍肝富且寿，沴气乃至兹。岁旱茂稊稗，夜暗号鸮鸱。正卯宜一律，遇涂姑巽辞。麟经没其名，直以盗书之。万古流恶声，荣华能几时。
杂兴十二首·其二
作者：方回
朝代：元
体裁：古风

十月菊半槁，垂迫长至节。炎州天气殊，蛰户犹未闭。北方当此时，无雨有为雪。吴霖百昼夜，不见霜露结。瘦马溅腐泥，裸袒舟子热。老子所居隘，粪秽足呕泄。西望万重山，中有茅宇洁。何当归去来，独卧一榻设。
杂兴十二首·其五
作者：方回
朝代：元
体裁：古风

古人谨庙萃，后世重墓藏。埋骨冀裕后，其术传青囊。富贵出葬穴，此说何渺茫。含襚富珠玉，所见尤不长。自从开辟来，天地几战场。祸乱遭发掘，不免帝与王。甚者有逆孙，暴其先世丧。何由系彼颈，巨刃挥天扬。
杂兴十二首·其八
作者：方回
朝代：元
体裁：古风

稻熟苦淫雨，九月尽十月。已刈及未刈，半芽半漂没。饥饱系民命，此变岂可忽。云师如葛伯，仇饷佚天罚。死木生菌蕈，化萤草未歇。恒燠缪为恩，乖气一何悖。何如时寒风，霜晴大明揭。田父得舂枕，一饭肉白骨。
杂兴十二首·其六
作者：方回
朝代：元
体裁：古风

七十合致仕，已閒十六年。不谓得此寿，念之岂非天。固穷甘蔬饭，窒欲省药钱。脱遇人负我，微愠遄释然。岂无不朽句，作诗垂万篇。人品虽中中，此心无愧焉。
杂兴十二首·其十
作者：方回
朝代：元
体裁：古风

势位高于己，谄子奴事之。虎后狐前行，假威将谁欺。才艺卑于己，苟且相追随。庶几不见軏，延誉借谀辞。老夫久择交，此心故异兹。勿攀势位高，毋友才艺卑。章惇招不往，丰谷以为师。彭城陈正字，贻我有良规。
杂兴十二首·其十一
作者：方回
朝代：元
体裁：古风

请托或有求，攀附谓可羡。不羡复不求，贵公何必见。耻折元亮腰，免向宣明面。江淹所赋恨，未必识冯衍。甘从伯伦醉，久忘子夏战。白首尔同归，自作岂天谴。
杂兴十二首·其十二
作者：方回
朝代：元
体裁：古风

鲁论安昌侯，田至二百顷。后堂罗曲旃，女乐极妍靓。晚爱肥牛亭，僣上辄有请。行内忧外家，略不效忠鲠。口张理义门，胸裹利欲阱。持国送与人，独欲保首领。焉知赤眉祸，暴尸肉未冷。寄言发冢儒，厥报捷响影。
杂兴十二首·其四
作者：方回
朝代：元
体裁：古风

风高紫兰摧，雪近黄菊槁。物理有代谢，焉得长美好。古圣毓庶物，必欲使寿老。不幸凶短折，岂若保终考。庄生强齐物，妄谓彭聃夭。龟鹤动千龄，难与蜉蝣道。什袭夜光璧，谁忍碎兹宝。我评菊与兰，终胜百凡草。
李仲宾墨竹四首
作者：方回
朝代：元

乾坤各各变三爻，坎兑相依似泰交。认得易中甘节卦，箨龙贞干写烟梢。春生夏长出墙头，含箨新梢玉版抽。宜雪宜霜无不可，如椽且与貌宜秋。心空节劲翠筠浓，冷笑凡花诲冶容。可是人间秋水碧，东方七宿应苍龙。渭川千亩入毫端，子美临风野色寒。不是画师即诗客，可能收拾与人看。
李仲宾墨竹四首·其一
作者：方回
朝代：元
体裁：七言绝句

乾坤各各变三爻，坎兑相依似泰交。认得易中甘节卦，箨龙贞干写烟梢。
李仲宾墨竹四首·其三
作者：方回
朝代：元
体裁：七言绝句

心空节劲翠筠浓，冷笑凡花诲冶容。可是人间秋水碧，东方七宿应苍龙。
李仲宾墨竹四首·其二
作者：方回
朝代：元
体裁：七言绝句

春生夏长出墙头，含箨新梢玉版抽。宜雪宜霜无不可，如椽且与貌宜秋。
李仲宾墨竹四首·其四
作者：方回
朝代：元
体裁：七言绝句

渭川千亩入毫端，子美临风野色寒。不是画师即诗客，可能收拾与人看。
李寅之招饮同登九江城
作者：方回
朝代：元

明年公七十，我老眉亦厖。一会岂易得，招呼酒盈缸。慷慨上高城，恻怆临大江。雪水倾蜀峡，烟树连淮邦。风景故不异，愁心私自撞。契阔几何时，六闰过如矢。九岁十岁儿，婚娶见孙矣。皂隶忽鼎贵，王侯或横死。前辈亡典刑，后生荡廉耻。晤言何用多，感叹不能已。顾此昧陋质，昏冥蹈危机。一麾缪析土，三命空登畿。屡激马援谤，终成冯衍归。长骛厄道左，力耕逢岁饥。置之勿复道，觞来暂同挥。清湍严子滩，僻坞任公寺。荒凉茅屋居，蹇浅石田莳。危踪璧偶完，暮景驾已税。閒门幸常关，奥帙尚多味。遥遥匡庐山，久客果何谓。覆却罔攸测，理乱非所任。兀兀兔株意，哀哀莺谷音。识骥伯乐眼，放麑西巴心。怀惠在夙昔，观过匪斯今。赖公极忠厚，良用开我襟。兄事一纪长，矩度窃愿学。智圆饱涉难，仁静耐处约。厌事晚微聩，休官老深乐。远追邴尚踪，高谢耿邓略。还观鼎渥爻，何止万夫怍。恭惟天所赋，知命良独难。度索侈琛玩，蒸乳甘珍餐。小迷积巨悔，近逸生遐患。寡疾骨健寿，少营神閒安。若有物见畀，乃非彼能干。玄理本甚察，悟见独何鲜。请看小丙子，跪拜綵衣展。荻芽荐鲊脯，缓醉味岂浅。鞭辔惯驰奔，戈铠觊息偃。我归当复来，岂惮仆足茧。
李寅之招饮同登九江城·其一
作者：方回
朝代：元
体裁：古风

明年公七十，我老眉亦厖。一会岂易得，招呼酒盈缸。慷慨上高城，恻怆临大江。雪水倾蜀峡，烟树连淮邦。风景故不异，愁心私自撞。
李寅之招饮同登九江城·其七
作者：方回
朝代：元
体裁：古风

恭惟天所赋，知命良独难。度索侈琛玩，蒸乳甘珍餐。小迷积巨悔，近逸生遐患。寡疾骨健寿，少营神閒安。若有物见畀，乃非彼能干。
李寅之招饮同登九江城·其三
作者：方回
朝代：元
体裁：古风

顾此昧陋质，昏冥蹈危机。一麾缪析土，三命空登畿。屡激马援谤，终成冯衍归。长骛厄道左，力耕逢岁饥。置之勿复道，觞来暂同挥。
李寅之招饮同登九江城·其二
作者：方回
朝代：元
体裁：古风

契阔几何时，六闰过如矢。九岁十岁儿，婚娶见孙矣。皂隶忽鼎贵，王侯或横死。前辈亡典刑，后生荡廉耻。晤言何用多，感叹不能已。
李寅之招饮同登九江城·其五
作者：方回
朝代：元
体裁：古风

覆却罔攸测，理乱非所任。兀兀兔株意，哀哀莺谷音。识骥伯乐眼，放麑西巴心。怀惠在夙昔，观过匪斯今。赖公极忠厚，良用开我襟。
李寅之招饮同登九江城·其八
作者：方回
朝代：元
体裁：古风

玄理本甚察，悟见独何鲜。请看小丙子，跪拜綵衣展。荻芽荐鲊脯，缓醉味岂浅。鞭辔惯驰奔，戈铠觊息偃。我归当复来，岂惮仆足茧。
李寅之招饮同登九江城·其六
作者：方回
朝代：元
体裁：古风

兄事一纪长，矩度窃愿学。智圆饱涉难，仁静耐处约。厌事晚微聩，休官老深乐。远追邴尚踪，高谢耿邓略。还观鼎渥爻，何止万夫怍。
李寅之招饮同登九江城·其四
作者：方回
朝代：元
体裁：古风

清湍严子滩，僻坞任公寺。荒凉茅屋居，蹇浅石田莳。危踪璧偶完，暮景驾已税。閒门幸常关，奥帙尚多味。遥遥匡庐山，久客果何谓。
李花
作者：方回
朝代：元
体裁：七言绝句

仙根判耦得无差，春对夭桃夏对瓜。此岂轻浮閒果子，白花亦复胜红花。
村女
作者：方回
朝代：元
体裁：七言绝句

青荷叶伞茜裙红，随母归宁省外翁。莫笑梳装未京样，兵馀犹见太平风。
村路有呼予老朝奉者
作者：方回
朝代：元
体裁：七言绝句

真公真相自难诬，非相非公亦好谀。谁忽谓予老朝奉，心知不是赝称呼。
来去路
作者：方回
朝代：元
体裁：古风

后山路安来，前山路安去。高中不无低，自有可通处。譬如涧谷水，日夜泉源注。但闻水流声，不见来去路。避碍适其顺，智本何所恶。后世穷梯航，乃以嗜欲故。汉武天马歌，文采诚独步。焉知十万师，暴骨委秋露。我愿四达衢，但行商与贾。一遇荷戈人，寸跬不可度。
杨村秋晓
作者：方回
朝代：元
体裁：古风

今日定复热，月落色亦红。东方垂欲明，忽被林雾浓。已有牧牛儿，出没黯淡中。暗行三十里，兀兀视马鬃。天宇悉已白，始见真秋容。宿鹭起空际，鸣雀出林丛。何所最可喜，稻熟岁粗丰。人世强食弱，生生终不穷。干戈汹海宇，幸存兹老农。古来几魏徵，死为田舍翁。
杨花
作者：方回
朝代：元
体裁：七言绝句

燕忙莺懒听芳词，忆醉西湖画舫时。山墅不知春早晚，隔墙数点堕书帷。
杭正月十七夜用韵
作者：方回
朝代：元
体裁：七言律诗

歌词南北混乡音，犹忆仙台万烛吟。俗侈观优无不笑，令严罚饮必须深。未阑晓阙落梅曲，已动春郊芳草心。四十年前政如许，白头悽怆忽斯今。
杭正月十三夜
作者：方回
朝代：元
体裁：七言律诗

歌鼓犹闻治世音，逃喧爱寂自沈吟。九衢翠钿春□□，一室青灯夜独深。岂不冻云开霁月，其如老眼异童心。□□变幻凉州梦，便觉繁华胜似今。
杭正月十五夜用韵
作者：方回
朝代：元
体裁：七言律诗

随缘徇俗岂知音，戏队遨朋舞间吟。但信金鞍忘路远，不知玉漏早更深。春光月色相为赐，公子佳人别有心。旧观依稀百分一，十年兵甲到如今。
松下茅屋图
作者：方回
朝代：元
体裁：七言绝句

一株松下一茅屋，何处山中此景无。煨芋老翁常闭户，世人从此画成图。
松江使君张周卿致泖口蟹四十辈
作者：方回
朝代：元

松江太守今贤侯，喜有螃蟹无监州。左手持螯右杯酒，文章政事第一流。吴田今年十分秋，各执稻穗朝厥酋。初生琐细类蟛？，既长魁巨肩蝤蛑。渔父横江竹为断，照夜纷纭灯火乱。取之一蟹胜一蟹，尖美于团十月半。怒目横行敢抗虎，宜尔就擒堕烹爨。黄堂不忍专俊味，遣饷不减锦绣段。老夫菜肠久雷鸣，忽四十辈来峥嵘。得公宰相三斗鼻吸之醋，剉我坡仙一年好景之橙。金脐雪脆手自擘，何必牛炙兼羊羹。馋拿涎攫快一醉，焉待将糖而弥躁，带糟而微生。一诗往谢张夫子，莫怪无厌犹未已。内黄侯承津致矣，但欠青州从事耳。
松鹤词
作者：方回
朝代：元
体裁：古风

千桃李之秾华兮不如我之孤松，彼眩三春之朝露兮我专一丘壑之风，听此以洗耳兮又何有乎牛斗之聪。百莺啼兮万蝶舞，不如我独鹤兮缡褷其羽，顾月池之在地兮各以影而自侣。九转砂成兮鹤顶同丹，我鬓不凋兮松鬣长青，何十八公之为梦兮胎仙夜鸣醉魂醒。亦贞其心兮亦癯其形，与我作朋兮俱千龄。
栅堰二叹
作者：方回
朝代：元
体裁：五言律诗

船行三五日，不得不思家。索米开桥栅，徵钱运堰车。于官何所补，为客自堪嗟。况复饥荒后，群偷沸似麻。
桐花
作者：方回
朝代：元
体裁：七言绝句

怅惜年光怨子规，王孙见事一何迟。等閒春过三分二，凭仗桐花报与知。
梅
作者：方回
朝代：元
体裁：七言律诗

玉楼仙去老逋坡，天下诗人奈尔何。茅舍一枝元不少，水村千树未为多。力排杀气回元造，善保阳神养内和。暗处寻香疏认影，可容冶思羡凌波。
梅雨大水
作者：方回
朝代：元
体裁：七言律诗

积年梅雨动兼旬，咎證源源殆有因。狐假虎威饶此辈，鼠穿牛角念吾民。涎流白饭难侥倖，汗滴青秧浪苦辛。曲许乖龙啖梁燕，何如饥溺拯穷人。
梅雨连日五首
作者：方回
朝代：元

蓑笠千村外，乾坤五月中。若无梅子雨，焉得稻花风。深贮陂塘满，交流畎浍通。还知周廪积，敢叹阮途穷。草树加蒙密，波涛计渺冥。似宜穿野屩，直与眺江亭。薪湿厨烟重，泥浑井汲腥。虚堂坐昏黑，时见一流萤。雨应犹不止，终夕汗如湍。胡蝶魂才返，蒲牢韵已残。身今栖歙谷，家尚寄严滩。江涨忽如许，乘流未觉难。骤骇寒成暑，难求簟换毡。通身都是痒，彻晓竟无眠。鼠侮猫犹幼，蚊邀蚤共儇。顺流日千里，便合上江船。岂不苦于雨，江昏水迫城。市民扃暗户，军妇哭空营。萤外无灯影，蛬边有柝声。百忧馀一喜，晓望稻畦平。
梅雨连日五首·其一
作者：方回
朝代：元
体裁：五言律诗

蓑笠千村外，乾坤五月中。若无梅子雨，焉得稻花风。深贮陂塘满，交流畎浍通。还知周廪积，敢叹阮途穷。
梅雨连日五首·其三
作者：方回
朝代：元
体裁：五言律诗

雨应犹不止，终夕汗如湍。胡蝶魂才返，蒲牢韵已残。身今栖歙谷，家尚寄严滩。江涨忽如许，乘流未觉难。
梅雨连日五首·其二
作者：方回
朝代：元
体裁：五言律诗

草树加蒙密，波涛计渺冥。似宜穿野屩，直与眺江亭。薪湿厨烟重，泥浑井汲腥。虚堂坐昏黑，时见一流萤。
梅雨连日五首·其五
作者：方回
朝代：元
体裁：五言律诗

岂不苦于雨，江昏水迫城。市民扃暗户，军妇哭空营。萤外无灯影，蛬边有柝声。百忧馀一喜，晓望稻畦平。
梅雨连日五首·其四
作者：方回
朝代：元
体裁：五言律诗

骤骇寒成暑，难求簟换毡。通身都是痒，彻晓竟无眠。鼠侮猫犹幼，蚊邀蚤共儇。顺流日千里，便合上江船。
梅魂次周斐然韵
作者：方回
朝代：元
体裁：七言律诗

搜香索影夜凝神，楚些招还萼绿真。月底似逢和靖老，风前恍见寿阳人。清寒不类巫山梦，素艳全非洛浦尘。尤物有灵生幻相，凭谁貌取补之春。
梦东坡先生
作者：方回
朝代：元
体裁：古风

夜梦东坡公，分我龙脑香。玉指撮冰雪，佩之鞶带囊。江湖衰老踪，十度游浔阳。始入紫极宫，勉和琼田章。太白实首唱，继以双井黄。此诗岂容续，束缊侪朝阳。孺子可教欤，驭风来帝傍。跛鳖傅羽翼，恍惚追龙骧。文通五色笔，尚为文字祥。公名蔽天壤，谁敢邀馀光。再拜眉山集，一上秋声堂。残馥果容丐，永流千古芳。
梦作
作者：方回
朝代：元
体裁：五言律诗

几年于此矣，愁鬓雪垂垂。已悟身为幻，犹能梦作诗。百骸谁不朽，一念未全衰。用尽平生力，唯吾影自知。
梦觉闻舂
作者：方回
朝代：元
体裁：五言律诗

湖海馀生在，桑榆暮景闲。祇堪娱老圃，焉用访名山。邻屋晓舂急，客床乡梦还。江天啼鴂处，残月几回弯。
梧桐岭
作者：方回
朝代：元
体裁：五言律诗

飞石危如坠，枯桐死不春。雾深云有虎，茅动故愁人。破屋潜饥妪，荒祠画怪神。步行牵瘦马，背汗浃寒身。
梧桐岭感旧
作者：方回
朝代：元
体裁：五言律诗

忆上梧桐岭，江淮万里开。匡庐天外画，彭蠡地中杯。暖欲还燕雁，香应落庾梅。重来感时序，更觉子山哀。
梨花
作者：方回
朝代：元
体裁：诗

仙姿白雪帔青霞，月淡春浓意不邪。天上嫦娥人未识，料应清雅似梨花。
楼夜
作者：方回
朝代：元
体裁：五言律诗

危栏空阔上，牛斗转天心。为底常无寐，频来故独临。船声终夜静，楼影半河阴。诗就忘工拙，随宜莫苦吟。
樱桃花
作者：方回
朝代：元
体裁：七言绝句

浅浅花开料峭风，苦无妖色画难工。十分不肯精神露，留与他时著子红。
次前韵将归隠黄山
作者：方回
朝代：元
体裁：古风

我家黄山百里远，两峰插天翠如剪。归心久落故溪云，柁转不由船不转。采茶斸药呼邻翁，藉草地宽何不容。挟兔园册教儿童，菜饱无异禄万钟。底须太史占星聚，世人寻觅无知处。海内故人脱相思，江东渭北空云树。
次前韵谢袁提学及其弟府判二首
作者：方回
朝代：元

公家贤伯仲，似是晋机云。黄卷丁年共，青灯午夜分。望风初魄动，饮德更心醺。自合登台省，官犹类广文。春亭前日聚，一径入深云。水绿痕初涨，花红蕾欲分。频敲无好句，屡釂有馀醺。不减山阴胜，公宜作叙文。
次前韵谢袁提学及其弟府判二首·其二
作者：方回
朝代：元
体裁：五言律诗

春亭前日聚，一径入深云。水绿痕初涨，花红蕾欲分。频敲无好句，屡釂有馀醺。不减山阴胜，公宜作叙文。
次前韵赋隐居二首
作者：方回
朝代：元

昆冈玉火脱焚如，万事灰心此定居。今古真成一梦耳，行藏略算十年馀。曾微实誉歌来暮，岂可虚言赋遂初。邂逅乘车还戴笠，未妨多病故人疏。举世纷如自泊如，荒园僻巷闭门居。总干和鼎非吾事，啖茹燃萁不愿馀。林下一声蝉噪处，山间十日雨晴初。空阶剩放苔痕长，始信先生屐齿疏。
次前韵赋隐居二首·其一
作者：方回
朝代：元
体裁：七言律诗

昆冈玉火脱焚如，万事灰心此定居。今古真成一梦耳，行藏略算十年馀。曾微实誉歌来暮，岂可虚言赋遂初。邂逅乘车还戴笠，未妨多病故人疏。
次前韵赋隐居二首·其二
作者：方回
朝代：元
体裁：七言律诗

举世纷如自泊如，荒园僻巷闭门居。总干和鼎非吾事，啖茹燃萁不愿馀。林下一声蝉噪处，山间十日雨晴初。空阶剩放苔痕长，始信先生屐齿疏。
次前韵述将归
作者：方回
朝代：元
体裁：古风

我虽无丝无竹亦无肉，犹有杜子美万卷书，犹有陆士衡三间屋。作诗宁作郊岛之寒瘦，终不屑元轻而白俗。文章杂在众人中，大似浊河横济渎。平生浪费几吟笺，何啻右军九万幅。既尝注漆园之十九言，又颇拟栗里之四八目。道眼一照百皆妄，未若奴耕婢织躬课督。江湖落魄但欠一归耳，休官已幸天从欲。子男女七孙四人，有菜共羹吾亦足。过此更徼非妄福，政恐招忧复招辱。宅门夏荫双高桐，园径秋香万丛菊。于是自歌招隐歌，歌曰鹤怨猿惊兮在空谷。四十馀年萍蓬将七十，又何必越之南燕之北。
次容斋喜雪禁体二十四韵
作者：方回
朝代：元
体裁：古风

燠寒节若无嗟若，不寒而燠疫疠作。叵堪穷腊阳气泄，况乃炎方土风恶。大块积蓄久酝酿，元造斡回骤飘落。朝曦掩翳九乌死，夜吹呼号万骑掠。饯岁才轰爆竹声，鞭春初截土牛角。芳芽脆甲缩芹荠，饥喙枵肠诉乌鹊。小迟尚可诧祥瑞，大快一举洗污浊。蛰虫且当伏深穴，贞松决不仆幽壑。孤舟独钓柳何奇，衡门空宇陶如昨。冻手三喔复三咻，泥屐一前仍一却。未妨猎骑湿鞍鞯，政恐征车埋轸较。谁方轻暖拥文貂，我欲豪饮欠金错。雀窥囷廪绝秕糠，蛛亸檐榱收网络。老人畏怯小儿喜，富翁骄傲寒士虐。蜚蜮定复扫蛮蜑，归雁未敢度幽朔。衔枚猛将死不惧，煨芋野僧贫亦乐。九头鬼车悉逃遁，三足毕方能距躩。眼生灯晕蝶栩栩，肤涩衾棱鸡喔喔。预占麦饵堆村场，绝喜米价减郛郭。忽得肤使奇丽句，韵未易赓笔屡阁。颍阴故事聚星堂，汶叟先生元祐脚。禁体物语继醉翁，即今再见苏龙学。幸公忧国仆无与，煎水烹茶聊一酌。
次张鹏飞解官旧韵
作者：方回
朝代：元
体裁：七言律诗

聚敛臣应愧直臣，暂閒身似胜官身。险夷异路良难测，进退忘怀直任真。万国山河封域广，九天日月照临新。乌台凤沼登耆旧，屈指如公几正人。
次韵九月十七日饮陆君用见山堂
作者：方回
朝代：元
体裁：七言律诗

凤凰山下隐君庐，水竹宽閒十亩馀。稚子已能题砌叶，饮徒时许共畦蔬。杜同谷怨长镵柄，马伏波思下泽车。何似此公一丘壑，潸心逸兴酉阳书。
次韵仁近九日予病不出
作者：方回
朝代：元
体裁：七言律诗

炎凉飘忽叹如流，久客仍逢岁不秋。高处未应堪著眼，闷中惟可独搔头。市酤太恶难沾醉，晴色良佳竟倦游。戏马龙山总灰灭，儿曹焉悟此身浮。
次韵仁近客兴二首
作者：方回
朝代：元

阅世纷如起灭沤，可须金羽较沈浮。自知人老宜坚坐，更为春寒倦薄游。羌蹇尚能哦楚些，仪邻不复梦唐楼。载书归老黄山下，待唤溪翁赁半舟。华年君欲隐山村，如我弥当杜筚门。落落筋骸馀老病，奄奄气息仅生存。黄精满谷春苗嫩，丹卝藏山石溜温。足可无求度残岁，自编诗集教儿孙。
次韵仁近客兴二首·其一
作者：方回
朝代：元
体裁：古风

阅世纷如起灭沤，可须金羽较沈浮。自知人老宜坚坐，更为春寒倦薄游。羌蹇尚能哦楚些，仪邻不复梦唐楼。载书归老黄山下，待唤溪翁赁半舟。
次韵仁近客兴二首·其二
作者：方回
朝代：元
体裁：古风

华年君欲隐山村，如我弥当杜筚门。落落筋骸馀老病，奄奄气息仅生存。黄精满谷春苗嫩，丹卝藏山石溜温。足可无求度残岁，自编诗集教儿孙。
次韵仁近见和怀归五首
作者：方回
朝代：元

诸公合沓据天津，往事微茫问汉滨。老病腐儒无可意，雪霜死草有重春。散花不复来天女，中酒焉能致圣人。谁且生尘赋罗袜，吾家已恐甑生尘。轮蹄追想禁街驰，尚有君平卖卜帷。遁世久忘三接卦，怀人空赋八哀诗。敛华就实嗟何及，悟往知来尚可为。归去井梧应好在，白头江令自堪悲。日短晴窗顷刻阴，乾坤万虑入孤斟。故交剩见车逢笠，初学谁羞屋画金。菱镜岂堪朝幌觑，茗炉聊伴夜瓶吟。生平不倚心如铁，似觉难禁世故侵。万险千艰历历更，是非他日仗谁明。著书何用心徒苦，攲枕无眠耳自鸣。劫火不虞逃厄运，浮沤亦复任残生。说与稗官应末减，堂厨初未识鱼羹。端能何地脱尘寰，万壑松风梦寐间。无限三槐仍九棘，孰知东国与西山。声名赫奕终非福，滋味悠长莫若閒。马足车轮不到处，陶门惟有昼常关。
次韵仁近见和怀归五首·其一
作者：方回
朝代：元
体裁：七言律诗

诸公合沓据天津，往事微茫问汉滨。老病腐儒无可意，雪霜死草有重春。散花不复来天女，中酒焉能致圣人。谁且生尘赋罗袜，吾家已恐甑生尘。
次韵仁近见和怀归五首·其三
作者：方回
朝代：元
体裁：七言律诗

日短晴窗顷刻阴，乾坤万虑入孤斟。故交剩见车逢笠，初学谁羞屋画金。菱镜岂堪朝幌觑，茗炉聊伴夜瓶吟。生平不倚心如铁，似觉难禁世故侵。
次韵仁近见和怀归五首·其二
作者：方回
朝代：元
体裁：七言律诗

轮蹄追想禁街驰，尚有君平卖卜帷。遁世久忘三接卦，怀人空赋八哀诗。敛华就实嗟何及，悟往知来尚可为。归去井梧应好在，白头江令自堪悲。
次韵仁近见和怀归五首·其五
作者：方回
朝代：元
体裁：七言律诗

端能何地脱尘寰，万壑松风梦寐间。无限三槐仍九棘，孰知东国与西山。声名赫奕终非福，滋味悠长莫若閒。马足车轮不到处，陶门惟有昼常关。
次韵仁近见和怀归五首·其四
作者：方回
朝代：元
体裁：七言律诗

万险千艰历历更，是非他日仗谁明。著书何用心徒苦，攲枕无眠耳自鸣。劫火不虞逃厄运，浮沤亦复任残生。说与稗官应末减，堂厨初未识鱼羹。
次韵仁近讶约予不至
作者：方回
朝代：元
体裁：古风

风尘矫虔称寡孤，疲氓暴骨纷痕瘏。骤得如愿宫亭湖，鬼妾色悲充尔娱。老夫旅庖悭薪蔬，爨仆揶揄朝连晡。畴昔过君观异书，谇语谓为饥所驱。前二千石出无驴，徒步亦无傍人扶。忽往倏还元不拘，休官解缚身自如。有酒可再折简呼，索诗即恐技如鼯。归与归与巾柴车，不用祖席歌骊驹。青山白云落吾手，春天梦断章台柳。
次韵仇仁近晴窗二首
作者：方回
朝代：元

涧毛足可继晨羞，窗暗窗明日去留。古道海深磐石坠，时情风缓暖丝游。天渊有间终何恨，人我相违各不求。四顾茫然欲焉往，一寒端为效忠谋。往时淟涊玷蕃宣，处士名闻积有年。甚欲同倾彭泽酒，未能略送始兴钱。细看好句无疵处，时出名言亦自然。苦海爱河争没溺，禅窗一榻篆茶烟。
次韵仇仁近晴窗二首·其一
作者：方回
朝代：元
体裁：七言律诗

涧毛足可继晨羞，窗暗窗明日去留。古道海深磐石坠，时情风缓暖丝游。天渊有间终何恨，人我相违各不求。四顾茫然欲焉往，一寒端为效忠谋。
次韵仇仁近晴窗二首·其二
作者：方回
朝代：元
体裁：七言律诗

往时淟涊玷蕃宣，处士名闻积有年。甚欲同倾彭泽酒，未能略送始兴钱。细看好句无疵处，时出名言亦自然。苦海爱河争没溺，禅窗一榻篆茶烟。
次韵仇仁近暑中二首
作者：方回
朝代：元

初减官河几许深，向来惟恐百城沈。晴阶近喜收檐滴，暑屋殊嫌乏树阴。妾妇齿牙工斗阋，比邻疟疠厌呻吟。悬知壮士无颜色，赖有同心可断金。瞬息凉炎代谢频，沉冥自养静中身。读书快意如抓痒，得句言怀当写真。幸不与闻当世事，可须常作半途人。忽思秦汉干戈际，商岭犹堪避战尘。
次韵仇仁近暑中二首·其一
作者：方回
朝代：元
体裁：七言律诗

初减官河几许深，向来惟恐百城沈。晴阶近喜收檐滴，暑屋殊嫌乏树阴。妾妇齿牙工斗阋，比邻疟疠厌呻吟。悬知壮士无颜色，赖有同心可断金。
次韵仇仁近暑中二首·其二
作者：方回
朝代：元
体裁：七言律诗

瞬息凉炎代谢频，沉冥自养静中身。读书快意如抓痒，得句言怀当写真。幸不与闻当世事，可须常作半途人。忽思秦汉干戈际，商岭犹堪避战尘。
次韵仇仁近有怀见寄十首
作者：方回
朝代：元

我能纳禄君辞聘，大觉蓑衣胜衮衣。有径弗行缘畏险，无形可见要研几。就令枵腹常亡赖，尽胜枯骸永不归。何限戟门委荒草，高堂犹记旧巍巍。谁识虚翁此一虚，归来不叹食无鱼。早闻曾撰异三子，近喜陶诗赋二疏。但苦老身多疾痛，时呼医士问方书。君知湖海元龙否，豪气年来已尽除。老玩韦编尚可为，复能吃口对期期。离明偶剔书灯见，坎止因斟砚水知。岂厌微尘裨泰岳，只愁残照近咸池。儿曹未悟侯王梦，不了邯郸黍一炊。寄来诗卷了无尘，想见家贫道不贫。真复远追前辈味，颇惊顿异去来人。驱车荡荡行须至，破的遥遥见已亲。换骨得仙内丹熟，可须浮海望三神。少年忽作白头人，慷慨悲歌岂为身。屈子独醒天可问，重华久去士常贫。瓶无储粟陶元亮，马似乘船贺季真。此味孰能相识察，陨霜硕果有馀春。汉廷簪绂簉金张，初服逡巡返士乡。勇退能为疏傅去，过刚似胜次公狂。庭梧陨叶元非死，秋燕辞巢不待凉。玩物察时远灾咎，不须空热九回肠。守雌甘似不鸣将，静看无庸手脚忙。沮溺故难同孔子，绮园何独避高皇。星移斗转光阴疾，林密山深气味长。万事灰心如嚼蜡，唯馀杯酒未相忘。犹喜看书懒作诗，暮年自合省云为。预知阴雨骨骸痛，怯上好山筋力罢。不寐有时忘数息，无疑焉用扣归奇。寄声为报仇香道，近日交朋独尔思。相从汩没走泥涂，忽又还家半载馀。把盏何由尝我酒，典钱犹忆借君书。儿孙十辈娱诗老，梅竹千株护野庐。东望怀人屡搔首，能来相访定何如。
次韵仇仁近有怀见寄十首·其一
作者：方回
朝代：元
体裁：古风

我能纳禄君辞聘，大觉蓑衣胜衮衣。有径弗行缘畏险，无形可见要研几。就令枵腹常亡赖，尽胜枯骸永不归。何限戟门委荒草，高堂犹记旧巍巍。
次韵仇仁近有怀见寄十首·其七
作者：方回
朝代：元
体裁：古风

汉廷簪绂簉金张，初服逡巡返士乡。勇退能为疏傅去，过刚似胜次公狂。庭梧陨叶元非死，秋燕辞巢不待凉。玩物察时远灾咎，不须空热九回肠。
次韵仇仁近有怀见寄十首·其三
作者：方回
朝代：元
体裁：古风

老玩韦编尚可为，复能吃口对期期。离明偶剔书灯见，坎止因斟砚水知。岂厌微尘裨泰岳，只愁残照近咸池。儿曹未悟侯王梦，不了邯郸黍一炊。
次韵仇仁近有怀见寄十首·其九
作者：方回
朝代：元
体裁：古风

犹喜看书懒作诗，暮年自合省云为。预知阴雨骨骸痛，怯上好山筋力罢。不寐有时忘数息，无疑焉用扣归奇。寄声为报仇香道，近日交朋独尔思。
次韵仇仁近有怀见寄十首·其二
作者：方回
朝代：元
体裁：古风

谁识虚翁此一虚，归来不叹食无鱼。早闻曾撰异三子，近喜陶诗赋二疏。但苦老身多疾痛，时呼医士问方书。君知湖海元龙否，豪气年来已尽除。
次韵仇仁近有怀见寄十首·其五
作者：方回
朝代：元
体裁：古风

寄来诗卷了无尘，想见家贫道不贫。真复远追前辈味，颇惊顿异去来人。驱车荡荡行须至，破的遥遥见已亲。换骨得仙内丹熟，可须浮海望三神。
次韵仇仁近有怀见寄十首·其八
作者：方回
朝代：元
体裁：古风

守雌甘似不鸣将，静看无庸手脚忙。沮溺故难同孔子，绮园何独避高皇。星移斗转光阴疾，林密山深气味长。万事灰心如嚼蜡，唯馀杯酒未相忘。
次韵仇仁近有怀见寄十首·其六
作者：方回
朝代：元
体裁：古风

少年忽作白头人，慷慨悲歌岂为身。屈子独醒天可问，重华久去士常贫。瓶无储粟陶元亮，马似乘船贺季真。此味孰能相识察，陨霜硕果有馀春。
次韵仇仁近有怀见寄十首·其十
作者：方回
朝代：元
体裁：古风

相从汩没走泥涂，忽又还家半载馀。把盏何由尝我酒，典钱犹忆借君书。儿孙十辈娱诗老，梅竹千株护野庐。东望怀人屡搔首，能来相访定何如。
次韵仇仁近有怀见寄十首·其四
作者：方回
朝代：元
体裁：七言律诗

身历干戈百战尘，休官仍似布衣贫。每看事有难行处，未见心无不愧人。秋稔粥饘犹可继，夜凉灯火已堪亲。闭门读《易》吾谋决，莫用蓍龟问鬼神。
次韵仇仁近梅雨
作者：方回
朝代：元
体裁：七言律诗

客心何日渡桑乾，琐琐良难雨更难。途潦家家踰户限，檐声夜夜过更阑。归舟屡阻千滩涨，暑簟频惊五月寒。会许灯花报晴信，书帷新照玉虫丹。
次韵仇仁近用韵见示五首
作者：方回
朝代：元

时惊驿走听庭宣，老朽于予孰使年。鸣玉久忘綪结佩，穿花空忆锦连钱。愧非今代王摩诘，许识能诗孟浩然。野服幅巾亦堪画，丹青何必上凌烟。眼过登伽皱面羞，湖山信美为谁留。开通不办多王老，下泽唯思侣少游。行役自量非得已，食贫能忍复焉求。馀生至此当知命，壮事虚抛更老谋。久已休官卧紫阳，故园稍复葺荒凉。虽无厦屋千间广，尚有书檠二尺长。清赏五更花过雨，珍烹十月菜经霜。客游漫惹兴亡恨，早觉归心晓夜忙。治任犹近旦中觿，旅次今移日至圭。恶况味逢佳节序，懒情怀怯好诗题。向来守黑元知白，几辈平东复镇西。定是仇仙知此意，卜邻端欲共花溪。褒衣全觉近人轻，击柝鸣鼙满万城。士气欲如枯草死，文声未见蛰雷惊。绛侯岂识长沙傅，秦宓能非棘子成。当复夜窗抱吟膝，百年长与一灯盟。
次韵仇仁近用韵见示五首·其一
作者：方回
朝代：元
体裁：古风

时惊驿走听庭宣，老朽于予孰使年。鸣玉久忘綪结佩，穿花空忆锦连钱。愧非今代王摩诘，许识能诗孟浩然。野服幅巾亦堪画，丹青何必上凌烟。
次韵仇仁近用韵见示五首·其三
作者：方回
朝代：元
体裁：古风

久已休官卧紫阳，故园稍复葺荒凉。虽无厦屋千间广，尚有书檠二尺长。清赏五更花过雨，珍烹十月菜经霜。客游漫惹兴亡恨，早觉归心晓夜忙。
次韵仇仁近用韵见示五首·其二
作者：方回
朝代：元
体裁：古风

眼过登伽皱面羞，湖山信美为谁留。开通不办多王老，下泽唯思侣少游。行役自量非得已，食贫能忍复焉求。馀生至此当知命，壮事虚抛更老谋。
次韵仇仁近用韵见示五首·其五
作者：方回
朝代：元
体裁：古风

褒衣全觉近人轻，击柝鸣鼙满万城。士气欲如枯草死，文声未见蛰雷惊。绛侯岂识长沙傅，秦宓能非棘子成。当复夜窗抱吟膝，百年长与一灯盟。
次韵仇仁近用韵见示五首·其四
作者：方回
朝代：元
体裁：古风

治任犹近旦中觿，旅次今移日至圭。恶况味逢佳节序，懒情怀怯好诗题。向来守黑元知白，几辈平东复镇西。定是仇仙知此意，卜邻端欲共花溪。
次韵仇仁近至日
作者：方回
朝代：元
体裁：七言律诗

浪说春回地底阳，驼裘正怯北风凉。未来事甚云难测，已老身无日再长。紫逻招魂千里雪，彤庭待漏五更霜。閒人幸脱拘挛外，客枕何庸早起忙。
次韵仇仁近见赠
作者：方回
朝代：元
体裁：七言律诗

霜削风朘缊絮轻，忍能吊古上颓城。穷途我辈俱相似，老态今年转可惊。差喜有儿胜伯道，故知无婢效康成。紫阳溪上馀茅屋，终与沙鸥不负盟。
次韵仇仁近谢诗跋
作者：方回
朝代：元
体裁：七言律诗

羁角朋从饰帨觿，成人可更戏桐圭。万钧致力终能举，一字争工未易题。鲁颂向来睎考父，雩风元自异公西。长江破浪输君手，肯学村船逆上溪。
次韵仇仁近题王子由隐居
作者：方回
朝代：元
体裁：古风

凉窗暑却扇，燠閤寒谢裘。主人一不凡，永无俗客游。地高山使然，十倍百尺楼。人品似更高，不识王公侯。是中即洞天，何所复昆丘。灵府能自超，玄关元不幽。染腴匪道味，涉累非仙流。寂静保此室，毫发不外求。有书亦时读，一日踰千秋。
次韵休宁程君圉来访
作者：方回
朝代：元
体裁：七言律诗

秋崖劲笔敌黄陈，贽卷当年许望尘。十载江湖春雁断，万山烟雨石羊新。馀生敢忘尊前话，先正曾同席上宾。今日相逢两家子，可无努力继前人。
次韵会真堂呈景高士
作者：方回
朝代：元
体裁：古风

夜卧月一枕，晨漱泉一盏。斯人世未识，庐阜乃具眼。片影下岷峨，辟谷谢常产。何树不可巢，老鹤以意柬。岏岏九江城，九坡何嵼嵼。碧天落吾手，了无藩篱限。烟霞争自献，蛇鼠不待刬。空瓢无馀物，非病未足赧。山如缺一篑，城或少三版。汝画古所讥，匠事誓终僝。愚生雾雨姿，皮毛惜文虥。纷华梯冲来，以道与镌铲。匣剑藏百鍊，帨巾解六绾。真游辟坦途，尘虑杜危栈。康董不可觌，觇睨费瞠睅。景叟无乃是，功行堪论撰。便堂请丹经，岂必诏青简。饥从景叟游，不顾八珍馔。渴听景叟言，焉问九酝盏。我漫尔其聊，此粲彼亦莞。
次韵伯田见酬四首
作者：方回
朝代：元

久缺笺筒到霅滨，相逢依旧气如春。深藏尺璧元无价，时击圆蓍尚有神。桑梓兵戈三峡路，衣冠文物五朝人。片时略得陪清话，一扫胸中万斛尘。世故吾其问水滨，向来不合典班春。一从去作沧浪客，几度重题郁垒神。垂死岂堪思往事，忍穷方欲作閒人。喜公强健犹如故，未有清樽可祓尘。半年洄溯越江滨，每愧羊裘老富春。归隐尚能联比长，出游复肯祭行神。枯肠近饱三爻梦，宿齿宜肩四豆人。能顾寒斋共芳茗，蠹编时为拂蛛尘。六桥久客旧湖滨，春日花开不似春。游学顿无福建子，科名更说梓潼神。暗惊渊实丘夷事，枉作书痴传癖人。辛苦湘累辨兰艾，庄生齐物等埃尘。
次韵伯田见酬四首·其一
作者：方回
朝代：元
体裁：七言律诗

久缺笺筒到霅滨，相逢依旧气如春。深藏尺璧元无价，时击圆蓍尚有神。桑梓兵戈三峡路，衣冠文物五朝人。片时略得陪清话，一扫胸中万斛尘。
次韵伯田见酬四首·其三
作者：方回
朝代：元
体裁：七言律诗

半年洄溯越江滨，每愧羊裘老富春。归隐尚能联比长，出游复肯祭行神。枯肠近饱三爻梦，宿齿宜肩四豆人。能顾寒斋共芳茗，蠹编时为拂蛛尘。
次韵伯田见酬四首·其二
作者：方回
朝代：元
体裁：七言律诗

世故吾其问水滨，向来不合典班春。一从去作沧浪客，几度重题郁垒神。垂死岂堪思往事，忍穷方欲作閒人。喜公强健犹如故，未有清樽可祓尘。
次韵伯田见酬四首·其四
作者：方回
朝代：元
体裁：七言律诗

六桥久客旧湖滨，春日花开不似春。游学顿无福建子，科名更说梓潼神。暗惊渊实丘夷事，枉作书痴传癖人。辛苦湘累辨兰艾，庄生齐物等埃尘。